ועדת הפנים והגנת הסביבה, כנסת 25, פרוטוקול מספר 6, 2023-01-23 00:00

יעקב אשר: שלום בוקר טוב לכולם, אני מתכבד לפתוח את ישיבת ועדת הפנים והגנת הסביבה

יעקב אשר:  אני מקדם בברכה את ראשי הרשויות, בראשם יושב-ראש מרכז שלטון מקומי שתיכף יגיע, יושב-ראש המועצות האזוריות, ראשי הרשויות, חבריי וידידיי ראשי הרשויות, אני תמיד זוכר מאיפה אני באתי, מנכ"ל משרד הפנים החדש – חדש-ישן, בפנים הוא חדש, אבל אנחנו מכירים אותו ואת יכולותיו, מר רונן פרץ, שתהיה לך בהצלחה גדולה, הרבה עיניים כאן ובכלל נשואות אליך – נציגי משרדי הממשלה השונים שנמצאים כאן, צוות הוועדה כמובן

יעקב אשר:  אני רוצה בתחילת הדברים, היום במקרה או שלא במקרה, אין מקרה אצלנו, זה יום השנה לפטירתו של חבר הכנסת לשעבר, הרב אברהם רביץ יושב-ראש דגל התורה לשעבר

יעקב אשר:  יש פה הרבה אנשים שמכירים ומוקירים את זכרו

יעקב אשר:  איש חכם וישר דרך, שתרם הרבה מאוד גם כאן בכנסת, אבל גם להרבה מאוד הידברות בין הציבורים השונים במדינת ישראל

יעקב אשר:  זכות גדולה מבחינתנו, ויש גם זכות המשכית, שיושב פה גם בנו, ראש מועצת קריית יערים

יעקב אשר:  ככל שהפרידה קשה, בהחלט נעים להיזכר, בטח בשנינותו ובדברים הגדולים שהוא הוביל

יעקב אשר:       חבריי, אני את רוב החיים הציבוריים שלי עד כה העברתי ברשויות מקומיות, ולא נחתי ישר לתפקיד ראש עיר; עברתי כמעט כל מחלקה שהיא

יעקב אשר:  גם במסגרת תפקידיי, הייתי בתפקידי רוחב ברשות מקומית, בעיריית בני ברק

יעקב אשר:  התחלתי את זה בגיל מאוד מאוד צעיר

יעקב אשר:  מי שאשם בזה קצת זה גם הרב גפני

יעקב אשר:  כשקמה דגל התורה, הוא שיבץ אותי על אזור המרכז, ולאט לאט נשאבנו לתוך העשייה בעיריית בני ברק

יעקב אשר:  אני חושב שבכל תפקידיי, גם כמנהל אגף חינוך, גם כמנכ"ל עירייה, גם כעוזר ראש עיר וגם כעוזר סגן ראש עיר, עברתי את כל המחלקות

יעקב אשר:  תמיד אמרתי שעירייה אפשר ללמוד רק ברגליים, אין דרך אחרת

יעקב אשר:       עירייה לא מורכבת רק מראש עיר ומחברי מועצה, אלא היא מורכבת מעובדים

יעקב אשר:  ככל שהעובדים רתומים, וככל שהדבר החשוב עבור העובדים זה לתת שירות – אתם יודעים, היום אין כמעט גוף פרטי, שלא עובד על שירות, וגופים פרטיים לא עושים את זה בכדי, כי הם יודעים ששירות טוב ושירות יעיל זה מה שמחזיק את החברה, מגדיל את החברה, הופך אותה לתחרותית יותר ולטובה יותר

יעקב אשר:  אז יש לפעמים הרגשה, שכשאתה נכנס למקומות ציבוריים, אתה עובד כאילו במקום ציבורי – לא יודע, תנאים טובים, יש ועד עובדים, יש הסתדרות והכל בסדר

יעקב אשר:  זאת שליחות, זאת שליחות והרבה מאוד ראשי עיר צמחו גם מתוך העשייה שלהם בעיריות

יעקב אשר:  לכן אני רואה חשיבות גדולה מאוד בנתינת הסיוע לדבר הזה

יעקב אשר:       אני רוצה לומר לכם בגילוי נאות, שזאת הוועדה שרציתי מההתחלה

יעקב אשר:  כשהתחילו ההסכמים הקואליציוניים, רציתי את הוועדה הזאת, ולא בכדי

יעקב אשר:  אני חושב שיש לנו הרבה אתגרים ביחד, לעשות אותם ולעמוד בהם

יעקב אשר:  אלה תחומים שנוגעים לכל אזרח ואזרח בערים השונות, ולכן החשיבות שלה היא גדולה

יעקב אשר:       אני רוצה לומר בפתיחה עוד כמה דברים

יעקב אשר:  ראש עיר הוא ראש עיר של כולם, של כל אזרח, של כל ילד

יעקב אשר:  אני אומר את זה לא רק נאה דורש, אלא גם נאה מקיים

יעקב אשר:  אני הייתי ראש עיר  בבני ברק, בתקופתי היה – עדיין יש, קיימות שכונות שהן לאו דווקא חרדיות ולאו דווקא דתיות, בזמנו היה יותר, היום יש שינויים דמוגרפיים כאלה ואחרים שקורים, אבל ידעו כולם בשכונות, כמו פרדס כץ ושכונות אחרות, שגם ראש עיר חרדי הוא ראש עיר שלהם

יעקב אשר:  כשהשקיעו בחינוך, השקיעו אצלם

יעקב אשר:  כשהשקיעו במדרכות ובכבישים – והרבה מאוד השקענו בדברים הללו, גם הרבה מאוד תודות, אפשר לומר את זה כאן לא לפרוטוקול, לרכבת הקלה  שעברה גם בבני ברק וכו'

יעקב אשר:  עשינו הרבה מאוד השקעות תשתית, ותמיד הקפדתי שאותו מיעוט שחי בשכונות האלה, ירגיש בדיוק כמו האזרח שמתפלל אתי בבית הכנסת ושילדיו לומדים עם הילדים שלי בבתי הספר

יעקב אשר:  ככה אני רואה את תפקידו של ראש עיר וכך אני רואה את חובתו של ראש עיר

יעקב אשר:  ראש עיר הוא אבא של כולם, הוא לא בוחר את הילדים, לא לפי כישורים, לא לפי מצב כלכלי, לא לפי אורח חיים, בוודאי לא לפי אורח חיים, וכו'

יעקב אשר:       ולכן מבחינתי, אני חושב שמבחינת כולנו, חייבת להיות שוויוניות בכל השקעה שקיימת בתושב X או בילד X, צריכה להיות גם בתושב Z ובילד Z, ויחד עם זאת, ברור שלא רק ההשקעה הרשותית צריכה להיות ככה, אלא גם התקציבים שמגיעים מהממשלה, ממשרדי הממשלה, צריכים להיות אחידים בעניין הזה

יעקב אשר:  אנחנו לא מצפים מראשי הערים לכסות דברים שהמדינה לא עושה

יעקב אשר:  אנחנו מצפים רק דבר אחד, ואני אומר את זה גם בעקבות הדברים שהיו ומכתבים שלא היו צריכים להיות או כן היו צריכים להיות, הנושא עצמו הוא ברור – השקעה של ראש עיר בתושב, צריכה להיות שווה לכולם

יעקב אשר:  השקעת הממשלה בתושבים – אנחנו  צריכים גם לדאוג שתהיה שווה

יעקב אשר:  ראש עיר לא צריך לקחת ממשאביו העירוניים ולכסות על עוולות שקיימות בשלטון המרכזי, בשביל זה אנחנו כאן

יעקב אשר:       חבריי ראשי הערים, אני רואה חשיבות מאוד בשיתוף פעולה הדוק עם מרכז השלטון המקומי, עם מרכז המועצות האזוריות, עם ראשי הערים

יעקב אשר:  אני חושב שזה עצם לוח הזמנים של התפקוד שלכם ושל התפקוד שלנו

יעקב אשר:  הנושא הזה של שיתוף פעולה, אני לא אומר אותו היום

יעקב אשר:  גם בשנים שאני כאן בכנסת, והייתי חבר פעיל מאוד בוועדת הפנים שנים רבות, חבר פעיל מאוד בוועדת הכלכלה, ואני חושב שתמיד ייצגתי הרבה מאוד מהאג'נדות ומהדברים של הראשויות המקומיות, כי הסכמתי עמן, כי אני מבין את זה

יעקב אשר:  אני זוכר שישבנו על תיקונים של חוק התכנון והבנייה, או בנושא של הקמת הותמ"ל הראשונה, עוד בזמן שמירי רגב היתה יושבת-ראש כאן בוועדה

יעקב אשר:  תמיד ראיתי יתרון במי שמגיע מהשלטון המקומי, מי שיודע מה זאת תב"ע, מי שיודע מה זאת תמ"א, מי שיודע שבסוף ההחלטות שנעשות כאן בשולחן, עוברות לרשויות המקומיות, עוברות למהנדסי הערים, עוברות לראשי הערים, ואם הן לא פרקטיות, אם הן לא נכונות, אם הן לא מתכתבות עם המציאות, הן רק מסבכות, הן רק גורמות לבעיות, ולדבר הזה יש יתרון

יעקב אשר:        גם להיות חבר כנסת – אני לא מציע את זה, יאיר רביבו, לך אני לא יכול להציע את זה, כי כבר שלחת את אח שלך קודם, ויש גם כאלה שעשו הפוך, ראש עיריית רמת גן שנמצא כאן, שהתחיל לכנסת וחזר לרשויות המקומיות

יעקב אשר:  אבל אני חושב שמי שבא מהתחום הזה ומגיע לכנסת, יש בזה יתרון גדול

יעקב אשר:  לא שהוא יותר חכם מהאחרים, אלא הוא יותר בעל ניסיון והוא יותר מבין את המטריה, ואני רואה בזה דבר נכון

יעקב אשר:  לכן אני מודיע שיהיה שיתוף פעולה והוא יתעצם

יעקב אשר:  אני אומר את זה לי, ואני אומר את זה לי ואני אומר את זה להנהלת הוועדה, ליועצים המשפטיים ולמשרדי הממשלה

יעקב אשר:  כן, הרשויות המקומיות והאזוריות יהיו חלק בלתי נפרד מהדיונים ומההחלטות, ונשמע אותם לא כאיזשהו אורח, אלא כאלה שצריכים ליישם את הדברים

יעקב אשר:  אלה שאנחנו מטילים עליהם את האחריות, אנחנו לא יכולים לא לתת להם את הסמכות

יעקב אשר:  לכן אני בא ואומר, ששיתוף הפעולה הזה יתרחב

יעקב אשר:  אני לא אומר שכל דבר שהרשויות יגידו זה נכון, ולא לכל דבר נסכים, תמיד יש מקום לפתיחות ולהסתכלות אחרת גם

יעקב אשר:  אני גם לא יכול להסכים כשלפעמים מושכים את החבל יותר מדי, או כשהרשות רוצה לעשות דברים שבסופו של יום יגרמו לכך שיש סוג של תושבים שיהיה רצוי באותה עיר, ותושבים שיהיו פחות רצויים

יעקב אשר:  אני לא מתכוון רק לחרדים או לא חרדים, דתיים או לא דתיים

יעקב אשר:  אני מתכוון לסוגי אוכלוסיות מכל הגוונים

יעקב אשר:  לא יכול להיות שראש עיר ירצה להיות ראש עיר של רשות שתושבי רק עשירים וחזקים

יעקב אשר:  אין דבר כזה, עם ישראל מעורבב והאזרחים של מדינת ישראל שונים, יש אזרחים ערבים, יש אזרחים יהודים, יש אזרחים כאלה ואחרים

יעקב אשר:  צריך לדאוג לכולם

יעקב אשר:  אני מודיע לכם שאפשר לדאוג לכולם, ועכשיו אני אקבל בברכה את חיים ביבס עם הכניסה הקבועה שלו

יעקב אשר:  אני כבר, איך אומרים? משכתי את הדיון עד שהוא יבוא

יעקב אשר:      אני מבקש מכם, כמובן גם מהנש"מ שנמצא פה ונמצאים פה בכל הוועדות, שלום מירה ונמצאים כאן מכל הוועדות, אבל אני אומר גם לראשי הרשויות, תציפו נושאים עקרוניים, תציפו נושאים בעיתיים, כי ברגע שאנחנו יודעים, אנחנו יודעים לכדרר, והבניין הזה – לא רק החדר הזה – הוא עגול ותמיד אפשר לעשות דברים תוך כדי תנועה, ואנחנו גם נעשה אותם

יעקב אשר:       הנושאים שאני רואה אותם בחשיבות עליונה, מעבר למה שכבר אמרתי עד עכשיו: עודף הרגולציה, הסיבוך שקיים בהרבה מאוד דברים, שמקשה עליכם את הניהול, כי ניהול לא יכול לבוא כשכל דקה מישהו עוצר אותך עם משהו אחר ואתה לא יכול לתכנן תקציב, כי אתה לא יודע מה הולך לקרות מבחינת ההכנסות שלך בשנים הבאות או בשנה הבאה

יעקב אשר:       כמו שאמרתי, שינויים בחוקי תכנון ובנייה או בדברים האלה, חייבים להיות פרקטיים ומתכתבים עם המציאות, הם לא יכולים להיות תלושים בגלל איזושהי עמדה של משרד כזה או אחר

יעקב אשר:       נושא נוסף, שהוא רלוונטי לשנה הזאת, נושא הבחירות וחוק הבחירות לרשויות המקומיות, אני הייתי קורא לזה אפילו חוקי הבחירות – כי חלקם קשורים לאו דווקא לחוק הבחירות עצמו, אלא היסטורית הם יושבים בחוק הבחירות הכללי, כמו נושא התעמולה, באיזה משאבים ראש עיר יכול להשתמש ובאיזה לא

יעקב אשר:  יש חוסר התאמה בדברים האלה בין מה שנופל בבחירות הכלליות

יעקב אשר:  אנחנו נעשה את ההתאמות, ואני כבר אומר לך אדוני היושב-ראש ואדוני יושב-הראש של המועצות האזוריות, שבימים הקרובים אנחנו נקים צוות משותף של הוועדה ושלכם לקראת הדיונים שיתקיימו, להעלות את הנושאים שיש צורך לתקן בכל מה שקשור לבחירות, להתאים אותם לרשויות מקומיות

יעקב אשר:  יש דברים שמישהו שם איזו פסקה, השאיר אותה שם, ועד היום אנחנו מתמודדים עם הדברים האלה

יעקב אשר:  אתם יודעים שהחקיקות האלה בדרך כלל יותר ותיקות אפילו מחלק גדול מהאנשים שיושבים כאן

יעקב אשר:      נושא נוסף, יותר רגיש, כי הרשויות המקומיות לא כולן נגזרת אחת, הנושא של דיפרנציאליות

חוה אתי עטייה: המצ'ינג?     

יעקב אשר: המצ'ינג, קוראים לו דיפרנציאליות

יעקב אשר:  לא נמצא כאן אתנו מיכאל ביטון, שהיה פעם ראש עיר, אבל אנחנו הובלנו יחד כמה דברים

יעקב אשר:  אני חושב שהדיפרנציאליות הזאת, שוב בזהירות ובצורה נכונה ובהסתכלות רחבה על כל הרשויות, היא נכונה, אם היא תיעשה בכל התחומים, זאת אומרת שיהיה דבר שבסוף יהיה גם צדק אמיתי, יהיה גם בתחומים של רווחה, שהיום הוא גם קיים במידה מסוימת, גם בחינוך שהיום הוא גם קיים במידה מאוד מסוימת; הוא צריך להיות גם בתרבות, הוא צריך להיות גם בספורט, בדת – אפשר להגיד גם דת, אם אני אומר ספורט, אני יכול להגיד דת ואף אחד לא יעשה לי שום דבר

קריאה: גם תרבות

יעקב אשר: אמרתי תרבות, התחלתי עם תרבות

נאור שירי: הוא אמר דת, זה כולל את התרבות

יעקב אשר: נכון, דת זה חלק מהשירותים, כמו שספורט זה חלק מהשירותים שצריכים לקבל

סימון דוידסון: אדוני היושב-ראש, אני גיליתי שעשו שדרוג לאולמות, הפכו אותם לבתי כנסת גדולים, אז זה בשני הכיוונים

יעקב אשר: אתה אוהב את הפיקנטריה

סימון דוידסון: במקרה הגעתי לקריית צאנז, אז הלכתי לראות אולם כדורסל גדול ומפואר, והוא כבר לא עבור ספורט

יעקב אשר: מצאת את הבעיה, עכשיו אנחנו נפתור אותה

יעקב אשר:       אותו נושא, שהוא גם נגזרת מהדברים הללו, שאני רואה אותם כחלק אחד, זה נושא עצמאות הרשויות

יעקב אשר:  יש דבר שנקרא עצמאות הרשויות, ואני מאוד בעד, אממה? מה שקרה זה שהעצמאות שנותנים לרשויות מקומיות בדרך כלל, נותנים לרשויות החזקות, העשירות, וממילא אלה שמתנהלות הכי טוב, וזו חוכמה קטנה

יעקב אשר:  אני תמיד אומר, אין אף ראש רשות, שאם יש לו ים ועל הים בתי מלון, הוא ירש את זה מאבא שלו

יעקב אשר:  לא, זו העיר שלו, העיר שלו יושבת על ים, יש בה מלונות ויש בה הכנסה נהדרת, ואם יש ראש רשות שברשות שלו ימצאו נפט, הוא יהיה ראש העיר הכי יעיל בעולם, למה לא? החוכמה היא שכל רשות צריכה לייצר את באר הנפט שלה, זה מה שאני ניסיתי וגם בחסדי ה' הצלחתי לעשות עם מתחם ה-BBC שכולם מכירים היום, מתחמי התעסוקה בבני ברק, שבלעדיהם בני ברק עד היום כנראה היתה נשארת עם ועדה קרואה או עם חשבים מלווים בכל יום

יעקב אשר:  אבל לא יכול להיות מצד שני, שהמדינה תיתן עצמאות לרשויות מקומיות גדולות ולא תיתן לאחרות

יעקב אשר:  צריך לראות איך לעשות את זה, וזה יכול להיות גם קשור לדיפרנציאליות, כי אם אתה עיר שיש לך משאבי טבע, שלא הבאת אותם מהבית, אלא ניתנו לך כשנהיית ראש עיר, יכול להיות שגם במצ'ינג אתה תהיה שונה, אבל מצד שני אתה תהיה יותר עצמאי

יעקב אשר:  אני אומר נקודות, אני לא רוצה לפתוח על זה את הדיון, אלה דברים שנצטרך לעשות אותם בהבנה, בהסכמה, בוויכוחים, אבל אנחנו נעשה אותם

יעקב אשר:       בנושא הפסולת קבעו היום בכל מיני חקיקות למיניהן, שאינן מתכתבות עם המציאות – בסופו של דבר, אנחנו רוצים שהדבר הזה יוסדר, כל הנושא של ההטמנה על רבדיה השונים, צמצום ההטמנה מצד אחד, וצמצום התשלום להטמנה מצד שני, שגורם לקריסה של רשויות מקומיות, בגלל שמדינת ישראל בחלק שלה לא עושה מספיק כדי להקים מפעלים שימחזרו בצורה יותר טובה וכדי למנוע הטמנה מיותרת

יעקב אשר:  הנושא הידוע של קרן הניקיון, שאנחנו נטפל בה בקדנציה הזאת, ואם צריך לנקות אותה, ננקה אותה, ואם צריך לשדרג אותה, נשדרג אותה, אבל לא יכול להיות שיהיה גוף ממשלתי שיחליט לא להשתמש בכסף, או אם כן להשתמש בכסף, הוא יחליט למה, בלי שזה יבוא עם קורלציה לאלה שמביאים את הכסף הזה

יעקב אשר:  הרי מי מביא את הכסף הזה של קרן הניקיון? זה לא מגיע מהדוד סם, זה מגיע מהרשויות, מכם, אז הדבר הזה גם יבוא לידי ביטוי

יעקב אשר:       יש גם נושאים נוספים, שהם לאו דווקא באחריותנו – הנושא של אזורי עדיפות לאומית קשור גם לוועדת הכספים, ולידידי הרב גפני יש כבר הרבה קילומטראז' בעניין הזה

יעקב אשר:  אנחנו נצטרך גם לגעת בדברים האלה

חוה אתי עטייה: מה לגבי תמ"אות? התחדשות עירונית?      

יעקב אשר: דיברנו על תכנון ובנייה

יעקב אשר:       היום זה גם עבר בוועדת הכנסת, אבל אנחנו עשינו כמה שינויים בסמכויות של הוועדה

יעקב אשר:  הוועדה היום לא מטפלת בנושאי ביטחון פנים, במשטרה, וגם לא בחוקים של פיקוח לצערי, למרות שחלק מזה כן היה  צריך להיות בוועדה

יעקב אשר:  מצד שני, נוספו נושאים שהיו בוועדות אחרות, שקשורים למשבר הדיור, שקשורים לשיכון, שקשורים למנהל מקרקעי ישראל, להתחדשות עירונית ולכל הדברים האלה, כי בסוף ההיגיון אומר שהכול צריך להתנהל במקום אחד, מפוקח במקום אחד, כדי שהדיונים יהיו יותר נכונים

יעקב אשר:       אני מודה לכולכם שבאתם

יעקב אשר:  אנחנו נשב פה עוד הרבה

יעקב אשר:  אחת הפעולות שאנו נוקט בהן כיושב-ראש, ועשיתי את זה גם בוועדת החוקה, למרות שהיינו באמצע קורונה, אבל אני אעשה את זה גם כאן וביתר שאת, זה דיוני מעקב אחרי החלטות

יעקב אשר:  יש דיונים מצוינים, מקבלים החלטות, משרדי ממשלה אומרים את שלהם, ואחרי שנה, שנה וחצי, נזכרים שכלום לא נעשה

יעקב אשר:  כבר קבענו עם מנהלת הוועדה, שבדברים האלה יהיה יום בחודש, אולי יומיים, שבאותם ימים נעשה דיוני מעקב של שעה, שעה וחצי, לא יותר, בלי הרבה ברברת, בלי דיבורים

יעקב אשר:  הבטחתם שזה יהיה מוכן, מה קורה עם זה? הדוח הזה היה צריך היה להיות מוכן, ההחלטה הזאת היתה צריכה לעבור, התקנות היו צריכות לעבור? ככה זה בעזרת השם יעבור, ואני מתפלל שתהיה לי סיעתא דשמיא

יעקב אשר:      אני מכבד את ידידי ורעי, יושב-ראש מרכז שלטון מקומי מר חיים ביבס, עשינו כמה דברים ביחד בשלטון המקומי

יעקב אשר:  אני מכבד אותך בדברי פתיחה, להעלות את הנקודות שלכם, ולאחר מכן יושב-ראש מרכז המועצות האזוריות

חיים גבתי: חברים, בוקר טוב לכולם, אדוני היושב-ראש, חברי הכנסת, ראשי הרשויות, אני רוצה לומר שאני מאוד מאוד מרוצה שסוף סוף ראש רשות לשעבר עומד בראשות אחת הוועדות החשובות והמרכזיות כאן

חיים גבתי:  לצד זה, כמובן אני שמח שגם מנכ"ל משרד הפנים החדש רונן פרץ נמצא

חיים גבתי:  כבר אתמול קיימנו ישיבת עבודה, והוא minded לשלטון המקומי, גם בגלל שהוא צמח בבית של אבא שהיה מאוד דומיננטי ומרכזי בשלטון המקומי, אבל גם השנים במשרד ראש הממשלה ללא ספק ייצרו לנו כר עבודה משותף

חיים גבתי:  חברי היועץ המשפטי, מדי פעם אנחנו מתווכחים, אבל זה רק מפרה ומוסיף

יעקב אשר: זה ימשיך

חיים גבתי: ברור, ברור לחלוטין

חיים גבתי:  ברור לי לחלוטין שאנחנו לא נסכים על חלק מהדברים ועל רוב הדברים כן נסכים, אבל בסופו של דבר, אני שמח על כך שסוף כל סוף יודע מישהו שיודע מה זה שלטון מקומי, יודע מה זאת רשות מקומית, שמבין את הדברים

חיים גבתי:       יש מספר דברים מרכזיים, שבהם כמובן נצטרך בקדנציה הזו לטפל ולדון יחד עם משרד הפנים ויחד עם הוועדה – אם זה הנושא של הגדלת מענקי איזון, שהוא דבר מאוד מאוד חשוב, לא יכול להיות שכל העולם וכל המדינה גדלה באופן טבעי, רק דבר אחד נשאר תמיד תקוע, מענקי האיזון, כאילו זה לא משהו שצריך לטפל בו

חיים גבתי:  מענקי איזון בסוף מאזנים בין מקומות שבהם אין תעסוקה ואין את הדברים שאתה דיברת עליהם לבין התקציב שלהם, ובכך הם מביאים את התוספת הנדרשת כדי לדחוף את הרשויות; כמובן שלצד זה צריך לקדם תכנית לפיתוח עוגנים כלכליים בעשרה, 20 מוקדים משותפים של פיתוח אזורי תעשייה ותעסוקה, אבל את זה כמובן אנחנו נביא את התכנית שלנו אליך לוועדה ובסיוע של משרד הפנים

חיים גבתי:       נושא תכנית חומש במגזר הערבי, בסופו של דבר גם תכנית 922, שאנחנו היינו אלה שדחפנו אותה בזמנו יחד עם האוצר ומשרד הפנים, תכנית ההמשך – צריך לדאוג שהיא אכן ממשיכה ולא נעצרת, שיש המשכיות שלטונית לכל דבר ועניין

חיים גבתי:  גם אם אחרים שיחקו משחקים, אנחנו לא משחקים משחקים, כדי להמשיך ולהוביל את סגירת הפערים הנדרשת

חיים גבתי:       נושא שיפוי הרשויות זה גם נושא שצריך לדון בו

חיים גבתי:  עכשיו קיבלו החלטה לבטל טייס אוטומטי, מה המשמעות? השלטון המקומי זה לא השלטון המרכזי

חיים גבתי:  ב-31 באוקטובר השלטון המקומי מחויב על פי חוק להגיש טיוטת תקציב ולאשר אותה עד סוף שנה; זה אומר שכולנו עם תקציבים מאושרים, וזה אומר שמייצרים פה גירעונות לרשויות, וזה אומר שבסוף צריך לתת את מה שנקרא, כמובן גם בקורונה ידענו שרשויות שמקבלות מענק יקבלו 100%, ורשויות שלא מקבלות מענק בשיפוי של 50%, 60%, 70%, אבל אלה דברים שצריכים להיעשות בתיאום אתנו, יש פה אחריות תקציבית לכל אחד מאתנו

חיים גבתי:       מדד החוסן הרשותי, יש פה רשויות עם תושבים בסוציו 9, 10 ועם רשות ענייה לגמרי, שלא מצליחה לקיים את עצמה

חיים גבתי:  צריך לדון בזה ולעשות את תיקון העיוותים הנדרש

חיים גבתי:       בתחום הגנת הסביבה שדיברת עליו ושהוא תחום מרכזי, ישבנו אתמול עם השרה להגנת הסביבה

חיים גבתי:  לכאן שייך גם הנושא של הטיפול בהטמנה ושל היטלי ההטמנה שעולים

חיים גבתי:  במקום לבטל אותם על כך שהמדינה צברה ולא בנתה מתקן קצה אחד, שזה בכלל הייעוד של כל הדבר הזה

חיים גבתי:  הייעוד היה מתקן קצה כדי לייצר את ההפרדה במקור, לייצר את כל הפתרונות ובסוף להוזיל את עלויות ההטמנה

חיים גבתי:  הפכו את זה לקרן סודית של האוצר, שממנה מוציאים כסף ל-1,001 דברים ולא מטפלים בדבר המרכזי והעיקרי, בפסולת

חיים גבתי:  זו תעודת עניות למדינת ישראל, שהמשרד להגנת הסביבה נמצא במקום לא האחרון, אלא הרבה הרבה מעבר למקום האחרון בטיפול ובהתייחסות, והקרן שנועדה לכך – עשו מס עקיף על התושבים כדי לקחת אותה לאוצר כקופה סודית שלהם, ועל זה אנחנו כמובן נמצאים גם בהליך לקראת פנייה לערכאות משפטיות, כמובן לצד טיפול מול המשרד ולתת את הצ'אנס לשרה החדשה לטפל בנושא הזה, וכמובן הקצאת כספי הקרן

חיים גבתי:       הדבר הנוסף שכן צריך לדון עליו בתחום הבינוי, השיכון, מקרקעי ישראל, תכנון, במדינת ישראל גם השיטה וגם הבנייה עצמה פשטה רגל מזמן

חיים גבתי:  אם לא ניכנס בעובי הקורה לקצר תהליכים – דרך אגב, שלא תטעה, בחלק מהדברים גם הרשויות אשמות

חיים גבתי:  לא יכול להיות שנכנסים לרשות מקומית ונמצאים שם שנים

חיים גבתי:  מגבלת הזמן צריכה לחול על שני הצדדים, גם על הרשות וגם על המדינה

חיים גבתי:  כדי שנסתכל על המטרה המרכזית, לבנות לזוגות צעירים 30% בכל מקום בעלות בלבד

חיים גבתי:  לא יכול להיות שמנהל מקרקעי ישראל הרוויח בשנה שעברה 37 מיליארד שקל, שנה לפני 21 מיליארד שקל, ואפס שקל חזר לטיפול בזוגות צעירים ומחוסרי דיור, אפס שקל

חיים גבתי:  זה פשוט אבסורד אחד גדול של קופה שלמה

חיים גבתי:  זה סיבוב שלם שעושים על הראש של זוגות צעירים בעיקר, ועושים את זה גם האוצר וגם מנהל מקרקעי ישראל, ופה הוועדה תצטרך לומר את דברה

חיים גבתי:  גם את נושא התכנון צריך לקדם מול ועדות, ואם צריך, לייצר ועדה מיוחדת במקומות שבהם זה תקוע על מנת לשחרר את זה

חיים גבתי:       בתחום הפנים, כל הנושא של ייעול, אכיפה ופיקוח, מצריך יותר סמכויות לרשויות

חיים גבתי:  המשטרה לא מסוגלת לעמוד בעומס שקיים בלאו הכי בגלל 1,001 סיבות, אם זה נושא פיקוח על התלת אופן, הדו אופן, כל הדברים מסביב צריכים לקבל סמכויות

יעקב אשר: לצערי, הסמכויות האלה הועברו לוועדה לביטחון לאומי, נכון אדוני היועץ המשפטי?     

תומר רוזנר: כן

יעקב אשר: אכן כן, אבל אנחנו נהיה מעורבים בזה גם

חיים גבתי: וכמובן אנחנו רוצים לממש את הסעיף החשוב בתחום שירותי הדת,25%-75%, כמו שקיים במצ'ינג מול כל פרויקט ממשלתי

חיים גבתי:  ניסו לייצר איזושהי כניסה להפרדה בין הרשויות לבין מחלקות הדת כדי להגיד: רבותי, תעשו מצ'ינג 70%-30%, 40%-60%

חיים גבתי:  לא, שירותי הדת, כמו בתחבורה וכמו בכל דבר, צריכים לקבל את אותו מצ'ינג בדיוק

יעקב אשר: זה חלק מהסעיף בהסכם הקואליציוני שלנו

חיים גבתי: הדבר האחרון שכן חונה אצלך בסוף, צריך לטפל בנושא של רישוי עסקים, לייצר מקום אחד

חיים גבתי:  לא יכול להיות שאדם שרוצה לפתוח עסק, צריך לעבור בכיבוי ולעבור בבריאות ולעבור אצל כולם

חיים גבתי:  הגיע הזמן להפחתת רגולציה באופן משמעותי, כי בסוף הבירוקרטיה הורגת את הרשויות המקומיות

סימון דוידסון: על זה כבר היה דיון בוועדה ויש מעקב

יעקב אשר: היה פה דיון בשבוע שעבר

יעקב אשר:  קודם כל יש רשויות שהתחילו לעבוד יפה מאוד מול משרדי ממשלה מסוימים, שגם הם עובדים לפי הרפורמה שהיתה, ואגב אני הייתי חלק ממנה, זה היה בתקופת יואב קיש ולאחר מכן גם בקדנציה הקודמת; אממה – ופה אני מנצל את זה כדי לגרום למנכ"ל משרד ראש הממשלה ולראש הממשלה, אבל אני מצפה יותר מהמנכ"ל שלו, חלק מרכזי מהעניין היה צריך להיות מינוי של ועדת הסדרה, שעומד בראשה נציג משרד ראש ממשלה

קריאה: חסר נציג ציבור

יעקב אשר: מאחר ואין נציג ציבור כבר כמה חודשים טובים, יותר מכמה חודשים, נכון? שנה

יעקב אשר:  למה זה חשוב? כי חלק גדול מהרגולציה והבירוקרטיה שצריכה לרדת, צריכים להיעשות בהחלטות של הוועדה הזאת, והן לא נעשות

תומר רוזנר: ועכשיו אי אפשר לעשות בכלל

יעקב אשר: ועכשיו אי אפשר לעשות כלום, אז אנחנו קיימנו ישיבה, נתנו להם 21 יום לבשר לנו את הבשורה, ואם הם לא יבשרו לנו את הבשורה הזאת, אנחנו נבשר להם בשורות אחרות

יעקב אשר:  הדבר הזה חייב לעבוד

יעקב אשר:  רישוי עסקים הוא מנוע כלכלי, כמעט מספר אחד במדינת ישראל, בטח לעסקים קטנים ובינוניים, וגם לגדולים

יעקב אשר:  לכן הפסקתי אותך כאן, אנחנו כבר בפנים

חיים גבתי: במדינות ה-OECD, כמו שהאוצר אוהב תמיד לצטט, אנחנו במקומות האחרונים בכל הטיפול וביכולת שלנו לקדם עסקים במהירות הנדרשת, גם בנושא רישוי וגם בתכנון

חיים גבתי:  דרך אגב, אני בעד אחריות על אדריכלים, על כל מי שצריך, כאלה שרוצים להגיש היתר, תגישו כמו בארצות הברית, אבל תשחררו - - -     

יעקב אשר: אני גם בעד החמרת ענישה, אם אתה נותן לו את האחריות

סימון דוידסון: חיים, אני אתן לך נתון שלא תאמין

סימון דוידסון:  מספר אחד בעולם זאת אסטוניה, מדינה של פחות משני מיליון תושבים, מספר אחד בעולם

חיים גבתי: מכיר, מכיוון שאני עושה איתם כמה דברים בתחום של smart digital city, גם בתחום הזה הם הרבה הרבה יותר מתקדמים, והלוואי עלינו, הלוואי עלינו

סימון דוידסון: בוא נלמד מהם

חיים גבתי: אני חושב שמדינת ישראל יכולה לייצר היום את השינוי הנדרש

חיים גבתי:  צריך רק רצון טוב

חיים גבתי:  יותר טוב שאנשים יוותרו על חלק מהריכוזיות שיש בשלטון המרכזי, אלה הדברים שיביאו את השינוי

יעקב אשר: אבל חיים, דווקא כאן יש נושא של רישוי עצמי, שכן נתנו – לא כל הרשויות נרתמו לעניין הזה, וצריך לבדוק למה לא

יעקב אשר:  אם נבדוק את הסיבה, גם לתקן אותה

חיים גבתי: מכיוון ששאלת, אני אענה בקצרה

חיים גבתי:  אני הייתי דווקא בדעת מיעוט, בעד אפילו לחייב רישוי עצמי

חיים גבתי:  הכנסנו את זה וולונטרית

חיים גבתי:  בינתיים לא ראיתי אף אדריכל רץ לעשות את זה, למה? כי כל אחד פוחד לקחת את האחריות על עצמו

חיים גבתי:  ברגע שזאת תהיה חובה והם יהיו חייבים לקחת – גם את האחריות, גם את הדברים מסביב, החובה תחול עליהם, ואני אומר לך שבסופו של תהליך כל אחד צריך לקחת על עצמו את האחריות הנדרשת, גם הרשות, אבל גם האדריכלים עצמם

חיים גבתי:  הם לא כל כך שם

חיים גבתי:  זה שהתאחדות הקבלנים, בוני הארץ רוצים, זה בסדר, אבל שיבדקו עם האדריכלים שהם באמת רוצים, אנחנו בעד

יעקב אשר: רשמנו זאת לפנינו

יעקב אשר:       מר שי חג'ג', יושב-ראש השלטון האזורי

שי חג'ג': אדוני היושב-ראש, קודם כל ברכות על המפגש הזה, הוא חשוב מאוד, כמובן ראשי הרשויות, חברי הכנסת והמנכ"ל החדש, ברכות, לא יכולנו לקבל מנכ"ל טוב יותר

שי חג'ג':   עם ניסיון כמו שלך, ברכות

שי חג'ג':       אני אשתדל להתייחס רק למועצות האזוריות, כי אני בהחלט מסכים עם כל מה שחיים אמר, ויש גם הרבה נקודות שקשורות אלינו

שי חג'ג':  הוא דיבר על מדד חוסן רשותי, אז אני אזכיר שהוועדה הזו, ועדת הפנים בראשותו של יואב קיש, קיבלה החלטה להנחות את הלמ"ס לבנות מדד חוסן רשותי

שי חג'ג':  עברו כבר שלוש שנים, ולצערי המדד הזה עוד לא יצא וזה נראה לי מוזר

שי חג'ג':  כשמתייחסים בכל קול קורא למדד סוציו-אקונומי, זה מוריד כל כך הרבה רשויות, שלא יכולות להשתתף בקולות קוראים, בלי קשר בכלל למצב הרשות

שי חג'ג':  צריך להבין שמצב התושבים לא קשור למצב הרשות

שי חג'ג':       נושא שחשוב לנו מאוד זה יישובים גדולים

שי חג'ג':  במועצות אזוריות יש יישובים גדולים של לפעמים מעל ל-10,000 תושבים, שמי שמנהל אותם זה ועד מתנדב

שי חג'ג':  זה משהו שהוא לא הגיוני

שי חג'ג':  משרד הפנים השכיל בשנתיים האחרונות לתקצב איזשהו תקציב לטובת ניהול יישובים גדולים, אבל אנחנו צריכים שהתקצוב הזה ייכנס לבסיס התקציב

שי חג'ג':  לא יכול להיות שכל שנה נריב עם משרד הפנים כדי לקבל את התקציב הזה, זה צריך להיות בבסיס התקציב ולא משהו תוספתי

יעקב אשר: אתה הזכרת לי דבר אחד שלא אמרתי קודם, ואני לוקח לכם גם להנחתות, הנושא של מעמדם של חברי מועצה, ועדים מקומיים ותנאי השירות שלהם, גם זה אחת ולתמיד צריך – אני יודע, אתם מתים על זה, אתם אוהבים את זה

חיים גבתי: רק יש בעיה, לרשויות שמקבלות מענק, צריך להעמיד – זה היה 63 מיליון שקל בזמנו, והדבר השני, תפתור את הבעיה של המועצות אזוריות, כי עם כמות חברי המועצה הוא יפשוט רגל בדרך

יעקב אשר: אני לא אמרתי לך מה אני הולך לעשות, נכון? אני רק אומר דבר אחד, מדברים על זה כבר שנים

יעקב אשר:  הנושא הזה, נכון לעשות אותו

יעקב אשר:  צריך פעם אחת ולתמיד לסיים אותו ולהחליט מה כן ומה לא, כמובן לא נפיל רשויות בעניין הזה, אבל הדבר הזה הוא נכון וחשוב

יעקב אשר:       אני זוכר שהייתי סגן ראש עיר הרבה שנים, לפני שהייתי ראש עיר, והייתי חבר מאוד פעיל עוד בזמן עוזי כהן זכרונו לברכה, ואחר כך ייבדלו לחיים ארוכים כל השאר, ותמיד אמרתי להם: גם כשנהייתי ראש עיר, תמכתי בדרישות שלהם, כי אני תמיד זוכר מאיפה באנו

יעקב אשר:  אני לא מדבר על עצמי עכשיו כדי שלא אהיה גאוותן, יש סגנים וממלאי מקום וחברי מועצה, שתורמים תרומה מעולה לרשויות שלהם, לא רק ראשי הערים

יעקב אשר:  ראש עיר חזק וטוב הוא ראש עיר שגם יש לו חברים שרתומים אתו, שלוקחים על עצמם אחריות, ואני מחזיר לך את השידור מה שנקרא

שי חג'ג': אני רק אגיד שהאלטרנטיבה לניהול יישוב גדול היא להפוך אותו לרשות מקומית, שתעלה למדינה מאות אלפי שקלים, ולא כדאי לעשות את זה, אבל כן צריך לתת למועצות האזוריות לפחות את הכלים למנות מנכ"ל בשכר שינהל את היישוב הזה, איזשהו גזבר, להתנהל מול הרשות, מול המועצה האזורית, כי אחרת אין לזה הצדקה ואנחנו נצטרך לשחרר את היישובים האלה מהמועצות האזוריות – לא חכם למדינת ישראל

שי חג'ג':       דבר נוסף זה תקציב לניהול חופי רחצה

שי חג'ג':  במועצות האזוריות, בניגוד לערים, אין לנו אישור להקים לא בית מלון ולא מסעדה על חוף הים, אין אישורים כאלה, ומי שצריך לממן את האחזקה של החוף זה הרשות המקומית, זאת בעצם המועצה האזורית

שי חג'ג':  וכל שנה יש לנו מלחמות עם משרד הפנים ואנחנו מאיימים שלא נפתח את חופי הרחצה, ואז מעבירים תקציב

שי חג'ג':  הנושא של תקציב של ניהול חופי רחצה, צריך להיכנס לתוך תקציב המדינה בבסיס התקציב, זה לא יכול להיות תקציב תוספתי כל שנה מחדש

שי חג'ג':       יש לנו מועצות אזוריות שיש להן 40 ק"מ של חוף לא מוכרז בכלל

שי חג'ג':  אנשים נכנסים לחוף, טובעים, תובעים את הרשות המקומית, ואנחנו צריכים לשלם להם את הנזק

שי חג'ג':  יש פה איזה לקונה שצריך לטפל בה

שי חג'ג':  דרך אגב, גם הביטוח כל שנה מעלה את הפרמיה וההשתתפות הופכת להיות מיליון שקל לתובע, כבר לא משתלם לעשות את הביטוח

חיים גבתי: אנחנו נקיים ישיבה, יש דברים שצריך להתייחס לשלטון המקומי בספציפיות שלו

שלמה דולברג: אנחנו בעד, ואמרנו את זה

שלמה דולברג:  נמצא פה המנכ"ל שלמה

שלמה דולברג:  כבר קיימנו דיונים, כולל גם בלונדון, להקים חברת ביטוח של השלטון המקומי

שלמה דולברג:  המדינה מצד אחד לא נותנת - - -     

יעקב אשר: יש

שי חג'ג': יש סוכנות

סימון דוידסון: שי, אני רק אחזק אותך, לגבי חופים, חשוב שהמנכ"ל רונן נמצא פה

סימון דוידסון:  היה תקציב של 60 מיליון שקל לחופי רחצה ויצא קול קורא, ורק ארבע רשויות זכו בהקמת סוכה מוכרזת, חוף מוכרז, מתוך 12 שהיו צריכות לקבל – רק 4 קיבלו

שי חג'ג': שלא לדבר על המצוק שהוא צרה צרורה, שאם המדינה לא תשים כסף רציני לטובת הסיפור הזה, אנשים ייהרגו לנו בחופים כל קיץ

חיים גבתי: הערה לגבי מה ששי אמר בנושא הביטוח

חיים גבתי:  בסוף יש פה ניצול ציני של חברות הביטוח, בעיקר של הפריפריה והמגזר

חיים גבתי:  הם מרביצים שם מחירים שאין להם יכולת אלא לשלם, והם מכניסים אותם לגירעונות אדירים, כאשר הכול מתואם

חיים גבתי:  אני חושב שהגיע הזמן שהוועדה תתערב כדי שמשרד האוצר ייתן לנו את האישור להקים חברת ביטוח שלנו, ואז אנחנו נוכל לייצר פול שלנו, דרך אגב, כפי שעשינו עם ועדת החינוך ועם מרגי בזמנו

יעקב אשר: אבל איך תהיה הדיפרנציאליות בין חזקות ללא חזקות? זו השאלה

חיים גבתי: אדוני היושב-ראש, עשינו את זה עם יושב-ראש ועדת החינוך דאז, עם מרגי

חיים גבתי:  בשום שכל, יצרנו פול של ביטוח תלמידים, שקבע רף שהם לא יכלו לעבור אותו, לא יכלו לשחק את המשחק

חיים גבתי:  אז גם עם התשומות ועם השינויים, הוא טיפה עלה, אבל עדיין הוא מייצר משהו שאפשר לחיות אתו, גם בשאר הביטוחים

חיים גבתי:  אם לא נהיה שם, זאת קטסטרופה מה שקורה, בעיקר בפריפריה ובמגזר

שלמה דולברג: לשאלתך, כל הרשויות המקומיות הצטרפו

יעקב אשר: אבל בסוף כשזה יבוא לידי ביטוי, שתהיה גם את השונות ביניהן, ההשקעה שלהן לא יכולה להיות אותה השקעה

שי חג'ג': אדוני היושב-ראש, בתור איש ביטוח שעסק 20 שנה בביטוח, אני מכיר את התחום היטב, ובגלל מה שקורה היום, אני ביקשתי מכל המועצות האזוריות להעביר לי את הפוליסות שלהם כדי לנסות ליצור פוליסה אחת שתכסה את כולן, כי אז יכול להיות שזה ישתלם יותר לחברות הביטוח

יעקב אשר: נגיע לזה

שי חג'ג': נתקדם

יעקב אשר: חבר'ה, יש לנו קדנציה של ארבע שנים ושבעה חודשים – כן דוידסון, ואנחנו ננצל אותה עד תום

סימון דוידסון: אתה יודע, לפעמים חלומות לא מתגשמים

יעקב אשר: מי כמוך יודע לספר את זה, אבל אנחנו על החלום מוסיפים קצת תפילות, ובסוף זה מתגשם

סימון דוידסון: אתה יודע מה, גם כשאנחנו נהיה בקואליציה, אני משאיר אותך בתפקיד, כי אתה תהיה טוב, יאללה

שי חג'ג': אני אעבור לנושא איכות סביבה

שי חג'ג':  דיברו פה על קרן הניקיון

שי חג'ג':  בסוף קרן הניקיון היא של הרשויות המקומיות, אבל הייצוג שלנו בקרן הוא פשוט בדיחה, אין אפילו נציג למועצות האזוריות, שלא לדבר על מה שקורה במרחב הפתוח, שזה הכול אצלנו

שי חג'ג':       עם ישראל, ברוך הבא מגיע אלינו לנחלים, לשטחים הפתוחים לבלות וליהנות, ואנחנו בסוף היום צריכים לאסוף את כל מה שהוא משאיר, שזה טונות של פסולת, ואף אחד לא משפה את המועצות האזוריות על זה, אף אחד

שי חג'ג':  בסוף זה נגיע למצב שכמו בחופי הים נגיד: אוקי, אנחנו סוגרים את הנחלים ולא נאפשר לעם ישראל להיכנס

שי חג'ג':  זה לא הגיוני, צריך לשבת על העניין הזה למצוא לזה פתרון

שי חג'ג':       דבר נוסף שהכי כואב לנו זה שאנחנו אחראים על כל המרחב הפתוח

שי חג'ג':  80% משטח מדינת ישראל זה מועצות אזוריות

שי חג'ג':  כל המשאיות שיורדות מגוש דן, שופכות את הפסולת שלהן, פסולת בניין, בשטחים הפתוחים, אצלנו, במועצה אצלי במרחבים

שי חג'ג':  אני מזמין אתכם לראות, אני כל הזמן עובד עם טרקטור ומשאית לאסוף את מה שזורקים הפירטיים האלה

שי חג'ג':  פשוט מדהים מה שקורה, וזה עולה מיליונים על מיליונים

שי חג'ג':  צריך לשנות את החקיקה ולהפוך את החקיקה שתכאב למי שזורק פסולת במרחב הכפרי או במרחב הפתוח

שי חג'ג':  בסוף אלה המקומות שעם ישראל מבלה בהם, אצלנו

שי חג'ג':  אנחנו רוצים לשמור עליהם ירוקים ונקיים

שי חג'ג':       צוותי חירום יישובים – במועצות האזוריות זה קריטי

שי חג'ג':  בתור אחד שבא מעוטף עזה, לנהל מלחמה כשיש לך כל כך הרבה יישובים; אם אין לך צוות חירום יישובי, שיודע להתנהל מול הרשות, אי אפשר לנהל את המלחמה

שי חג'ג':  משרד הפנים לא מתקצב את הסעיף הזה, וזה חשוב מאוד

שי חג'ג':       דבר אחרון ולא פחות חשוב, נשרפו לנו כבר שני יישובים סמוכי יער

שי חג'ג':  צריך לטפל בקווי החיץ שצמודים ליישובים, כי בסוף זה עולה למדינת ישראל הרבה הרבה יותר מיליונים מאשר לטפל בקווי החיץ

שי חג'ג':  אפשר לקחת כסף מקק"ל, אפשר לשתף איתם פעולה, וליצור קווי חיץ, שימנעו חלילה גם הרג של אנשים חלילה

שי חג'ג':  תודה רבה

יעקב אשר: אוקי, עכשיו ניתן רשות דיבור לחבר כנסת, ראש רשות ובסוף נציגי ממשלה או אורחים

יעקב אשר:  נתחיל לפי סדר הגעתם של חברי הכנסת

יעקב אשר:  נאור שירי, בבקשה

נאור שירי: אני אתן לסימון

סימון דוידסון: אני חייב לרוץ לוועדת החינוך

סימון דוידסון:  תודה, אדוני היושב-ראש

נאור שירי: מתי סימון? המקום שלי היה מאוד יקר

סימון דוידסון: אני הייתי שני

סימון דוידסון:  תודה אדוני היושב-ראש, יש הרבה מאוד נושאים שצריכים לדון בהם, אבל אני חושב שקרה משהו בתקופת הקורונה

סימון דוידסון:  יש לנו זיכרון מאוד מאוד קצר, אבל תקופת הקורונה היתה לפני מספר חודשים לא גדול

סימון דוידסון:  הרשויות שנתנו להן לנהל את כל האירוע הזה פעלו בצורה הכי טובה והתוצאות היו הכי טובות

סימון דוידסון:  אותו דבר בתי החולים

סימון דוידסון:  שכחנו שאנחנו היללנו את הרופאים וקראנו להם מלאכים

סימון דוידסון:  הזיכרון נעלם מהר מאוד, אז אנחנו צריכים לחזור לזיכרון הזה ולהבין, שמי שיודע לנהל את האזרחים הכי טוב ביום יום זה המועצות והרשויות

סימון דוידסון:       אני רוצה לגעת בנושא – אמנם הוא קרוב מאוד ללבי, אבל אני בטוח שכל אחד יסכים אתי – של הספורט

סימון דוידסון:  הנושא של הספורט הוא איזה ילד חריג, שבמשך 75 שנה במדינת ישראל לא תקצבו אותו כמו שצריך, ובסוף הוא נופל עליכם ראשי הערים וראשי המועצות, כי לדאוג לכל ילד וילדה במדינת ישראל, שיצליחו לצרוך את הנושא הכול כך חשוב הזה לעתיד שלהם, כי בסוף ילד עסוק שנמצא במסגרת ספורטיבית, כולנו יודעים שהוא ילד טוב יותר למדינת ישראל בעתיד

סימון דוידסון:  הוא יהיה בצבא יותר טוב, הוא יהיה באקדמיה יותר טוב, ויש נתונים ויש סטטיסטיקות בנושא הזה בכל מקום

סימון דוידסון:       אדוני היושב-ראש, מה שאני מבקש – ואני שמח שחיים ביבס נמצא פה – נושא תקצוב הספורט בסוף נופל על ראשי הערים ועל ראשי המועצות

סימון דוידסון:  הכסף שמגיע ממשרד הספורט הוא קטן מאוד, ואני מסתובב בכל הארץ, ויש פה שתי דוגמאות מצוינות

חיים גבתי: הכסף שהגיע פעם התכוונת

סימון דוידסון: הכסף שהגיע פעם ולא מגיע

סימון דוידסון:  אני אתן לכם שתי דוגמאות

סימון דוידסון:  נמצאים פה גם ראש עיריית לוד וגם ראש עיריית רמת גן, שהייתי אצלם ונפגשתי איתם

נאור שירי: אני רק מתקן אותך, הכסף הוא של התושבים והתושבות, הוא לא כסף של ראשי הערים והרשויות

נאור שירי:  הכסף הוא שלנו בסוף

סימון דוידסון: אני מסכים אתך, אבל ברשויות יש ערים שיותר מתקצבות כי הן יכולות ויש ערים שפחות, ולא תמיד המקומות החזקים כביכול – אתמול הייתי באורנית, ישוב שהוא בדרגת למ"ס 8, אבל העירייה ענייה ולא יכולה לעשות שום דבר, לא בתקצוב של מתקני ספורט

סימון דוידסון:  נגעת בנושא של המצ'ינג, הזיה אחת גדולה

סימון דוידסון:  אין אפשרות לעיר שהיא מעל דרגת למ"ס 6 לקבל שקל קול קורא היום בנושא של ספורט

סימון דוידסון:  52% מבתי הספר במדינת ישראל – אין להם אולם בכלל, בונים בית ספר בלי אולם

סימון דוידסון:  מה שחשוב זה הספרייה, וזה חשוב ועוד דברים אחרים, אבל אין אולמות, ודיברנו על זה

סימון דוידסון:  הנושא הזה חייב להיפסק ולחזור לשנות התשעים והשמונים כשבנו בתי ספר עם אולם, אחרת נמשיך לגרור את הפער הזה

סימון דוידסון:  מי יכול לקיים שיעור ספורט בשעה 12 בצהרים מתחת לכיפת השמים ב-40 מעלות חום? אין אפשרות כזאת

סימון דוידסון:  אז זה נופל בסוף על הרשויות

סימון דוידסון:  אדוני היושב-ראש, אני יודע שזה לא הדבר הכי חשוב, אבל זה חשוב

יעקב אשר: חשוב מאוד

סימון דוידסון: אתה ציינת את זה, לא משנה אם זה חרדי, דתי, ערבי, יהודי, כל ילד במדינת ישראל צריך לקבל את האפשרות לעשות פעילות ספורטיבית, כי זה חשוב גם לנושא הבריאות

יעקב אשר: גם ספרייה וגם פעילות ספורטיבית

סימון דוידסון: הכול חשוב, אבל ספריה יש ואולם אין

יעקב אשר: נכון

סימון דוידסון: אין, ואתה מגיע מהעולם החרדי, שם זה לא קיים בכלל

יעקב אשר: אגב, אחת הבעיות שקיימות בעניין הזה זה התקצוב של ההרשאות של משרד החינוך, שלא מגיע

יעקב אשר:  תמיד היה מאבק נכון והיינו צריכים לחפש כל מיני רעיונות, נכון ביטון? כל מיני רעיונות עם כל מיני פקידים טובים

סימון דוידסון: שוברים את הראש איך לעשות את זה

יעקב אשר: אבל לדעתי, ברגע שמשרד החינוך יחליט - - -     

קריאה: הצללה למגרש ספורט אין

יעקב אשר: גם הצללות זאת בעיה

יעקב אשר:  אם יהיו דברים שייכנסו לתוך הפרוגרמות, יותר נכון לתוך ההרשאות שיהיו חלק מההרשאה - - -     

סימון דוידסון: אני מציע לך לעשות שולחן עגול עם משרד החינוך וגורמים אחרים, כי הדבר הזה היה פעם, בנו בתי ספר עם אולמות

סימון דוידסון:  זה לא משהו שלא היה אף פעם, ככה עשו כל השנים

סימון דוידסון:  זה השתנה ב-1998 לדעתי, פתאום הכול השתנה והשאירו את הכול על ראשי הערים

סימון דוידסון:  אתם צריכים לדאוג לנושא הזה, ולא לעזוב את זה

סימון דוידסון:  תרשום לך את זה כדי לטפל בזה

סימון דוידסון:  תודה

יעקב אשר: אגב, גם לאה והיועצים המשפטיים רושמים את הנקודות וגם העוזרים שלי, ואני גם מבקש ממשרדי הממשלה שבסוף ידברו, אם יש נקודות שקשורות אליהם, שיגיבו בהתאם לבקשות הללו

יעקב אשר:       יאיר רביבו, ראש עיריית לוד

חיים גבתי: גם כרמל ביקש

יעקב אשר: אני לא רוצה להיכנס לכל ההיררכיות, כרמל מולי, אני רואה אותו

יעקב אשר:  אנחנו לא רק שכנים, אני גם יליד רמת גן, עוד לפני שהוא חלם להיות ראש עיר

יאיר רביבו: חברי ממהר לאירוע משפחתי, אז אני אתן לו לומר משפט אחד לפני הכול

שי רוזנצוויג: אני ראש מועצת אלפי מנשה

שי רוזנצוויג:  קודם כל תודה רבה אדוני היושב-ראש על המפגש הזה, חשוב מאוד

שי רוזנצוויג:  הרגשה יותר ביתית

שי רוזנצוויג:  אני חייב לומר לך שבקדנציה הראשונה שלי, שעוד לא הסתיימה, לא הרגשתי כל כך רצוי

שי רוזנצוויג:  מספר הפעמים שקבעו אתי גם שרים, גם חברי כנסת בוועדות וביטלו כשכבר הייתי פה היא פשוט שערורייתית

שי רוזנצוויג:  אתם צריכים להזכיר לעצמכם, שאתם צריכים לתת לנו שירות

שי רוזנצוויג:  כמו שאני צריך לספק שירות לתושבים שלי, אני מקבל פה שירות ואף אחד פה לא עושה לי טובה, ולכם אני אומר תודה – תודה לרונן שנכנס לתפקיד ובהצלחה, סומכים עליך

שי רוזנצוויג:       כל מה שאתה אמרת ושהשלים אותך והוסיף חיים, צריך לעטוף יפה, לארוז ולעשות תכנית עבודה, אני מראש אומר על הכול כן

שי רוזנצוויג:  סיכמתם כבר את הדיון

שי רוזנצוויג:  אנחנו רק יכולים לחזק אתכם, להגיד לכם שאנחנו בגב שלכם

שי רוזנצוויג:  יש פה מקבץ של ראשי רשויות שהוא מייצג

שי רוזנצוויג:  כל ראשי הרשויות, אם יכלו להיות פה, היו מצביעים לכל מה שתגידו, מראש אני אומר

שי רוזנצוויג:       בהיבט האישי, רשויות עם סוציו גבוה לא צריכות לעשות כלום

שי רוזנצוויג:  אני יצאתי מתכנית הבראה קשוחה מאוד עם חשב מלווה הייתי  צריך להוריד במשכורת, כשאני עד היום מוריד, 15% כל חודש, זאת אומרת רבע מיליון ש"ח מהשכר של ראש המועצה, וזה לא הלך לדבר יפה, זה הלך סתם למינוס

שי רוזנצוויג:  אנחנו לא מצליחים לזוז, צריך לעשות פה תיקוני עיוותים ולאט לאט לתת לראשי הרשויות את החכה כדי לצאת מהברוך הזה

יעקב אשר: יש דבר אחד שחייב להיות אחרי תכנית הבראה

יעקב אשר:  תכנית הבראה זה כמו ניתוח

יעקב אשר:  אחרי כל ניתוח צריך שיקום, והשיקום צריך לתת כלים

שי רוזנצוויג: חכה, חכה, צודק

יעקב אשר: ככה עשיתי אצלי לפני הרבה מאוד שנים, וזה הצליח

יעקב אשר:  מאז התחילו קצת לעשות את זה במשרד הפנים בתכניות

יעקב אשר:  זאת לא רק תכנית הבראה לחתוך וללכת, זה לא עובד ככה

יעקב אשר:  אחרי ניתוח, צריך שיקום ועזרה

שי רוזנצוויג: אתה יודע, יש גם תור לניתוח, ועד שאתה מגיע אליו, אתה כבר מת, אז צריך לקחת את זה בחשבון

יעקב אשר: זה נקרא אבני דרך, שאתה כל פעם מת עד שזה מגיע

שי רוזנצוויג: אדוני היו"ר, אני מוכן להיות חלק מכל פורום מקצועי של ראשי רשויות, אשמח להשתתף ולעזור

שי רוזנצוויג:  תודה

יעקב אשר:   	תודה רבה

יאיר רביבו: אדוני היושב-ראש, ברכות

יאיר רביבו:  רק לפי הסקירה שלך, מבינים כמה אתה מודע בפרטים, והדרך שלנו תהיה קלה

יאיר רביבו:       למעשה, הקדנציה הזאת התבזבזה בוועדת הפנים, כי היה גם משבר לאומי שלא היתה יציבות, גם הקורונה שהסיתה את תשומת הלב, ועכשיו מרגישים, אבל יש בחירות שיש קצת מגבלות, אבל אני חושב שאם נכין עכשיו סט של כלים, אין לי בעיה שגם רוב הדברים – שאני מיד אתמקד בהם בנושאים האישיים – יחולו רק מהקדנציה הבאה, כדי שלא יגידו שאנחנו דואגים לעצמנו, אלא בפעם הבאה

יאיר רביבו:  למעשה, כל מה שחיים הזכיר מדבר על המתח בין סמכויות לבין משאבים

יאיר רביבו:  לגבי סמכויות, תפילו עלינו כל מה שאתם רוצים, אנחנו קבלן הביצוע של המדינה

יאיר רביבו:  הזכיר פה חברי חבר הכנסת דוידסון, בקורונה אנחנו הוכחנו את זה

יאיר רביבו:  מה שאתם רוצים נעשה, וכמה שיותר

יאיר רביבו:  אף פעם לא תראה ראש רשות שאומר: אני גם ככה עובד קשה, אל תיתן לי עוד פרויקט

יאיר רביבו:  מה שאתם רוצים, בכל תחום, בכל נושא, רק משאבים, ה-back to back, השיפוי, הנושא של הגדלת ההכנסות העצמיות - - -     אני רוצה להתמקד, וזה עיקר עיסוקי כיושב-ראש ועדת הפנים, בנושא מעמד ראשי הרשויות והתנאים

יאיר רביבו:  יש תחושה שאף פעם אסור לך להתעסק בזה, כי אתם ראשי רשויות, אתם עושים את הקומבינות שלכם, אז למה בכלל שתקבלו שכר ולמה בכלל שתקבלו תנאים? אני חושב שהקורונה באמת עשתה החצנה למעמד ראשי הרשויות, שהם באמת רציניים, חרוצים ומבצעים כל פעולה

יאיר רביבו:       יש פה סדרה של דברים, החל מביטול סנקציות פליליות נגד ראשי ערים, אם זה חיוב אישי, ואם זה כל חוק שאם לא תקיים ראש הרשות פלילי

יאיר רביבו:  אגב, לא שמענו את זה בשום סקטור, לא בנבחרי ציבור ולא בפקידים, וכמובן הדגל שאני מוביל זה חוק החסינות שאנחנו עוד נידרש לזה

יאיר רביבו:  יסלח לי אדוני, אבל אתה בטח יודע כראש רשות, שראש רשות מתחייב ומאוים יותר מחבר כנסת

יאיר רביבו:  לחברי כנסת יש חוק חסינות וראשי ערים כברווז במטווח, אפשר לעצור אותך מתי שרוצים, אפשר לחפש עליך כל חיפוש, אין שום זכויות בסיסיות

יאיר רביבו:  אני מזכיר שיום עבודה רגיל שלנו מלווה לפחות ב-150, 200 החלטות של חתימות, של סגירת עסקים, של צווי הריסה

יאיר רביבו:  אין מי שמגן עלינו

יאיר רביבו:  אני חושב שזה בהחלט נושא שצריך להתייחס אליו, וכנ"ל כל הדברים מסביב

יאיר רביבו:       אדוני, אני אתן דוגמה שקודמיך בתפקיד הסכימו, לא יכול להיות שיש ראש רשות שמקבל 80% שכר וראש רשות של 100% שכר

יאיר רביבו:  האם בכנסת יהיה מצב, שחבר כנסת מהקואליציה או מהאופוזיציה בשכר שונה, או סיעה קטנה או סיעה גדולה? אני יכול לתת תזה, ככל שהרשות שלך קטנה יותר, משגעים אותך יותר ואתה עובד קשה

יעקב אשר: יש לך פחות כוח אדם - - -     

יאיר רביבו: אז בהחלט אני חושב שצריך לעשות סדר בעניין הזה, כנ"ל באבטחה

יאיר רביבו:  ראשי רשויות מאוימים

יאיר רביבו:  אתה יודע שהרבה ראשי רשויות מאוימים

יאיר רביבו:  אדוני היושב-ראש, דע לך שהם מוותרים על אבטחה, מסכנים אותם ואת משפחתם, כי לרוב זה נופל על קופת הרשות, אז אתה אומר: לא נעים לי שעכשיו יראו ששמתי איזה שומר או זקיף, עזוב לא צריך שיהיה

יאיר רביבו:  אני חושב שהדבר צריך לקבל - - -     

יעקב אשר: אני גם זכיתי להיות שנה וחצי בתפקידי מאובטח רמה 4, אני חושב, 5 זה הכי גבוה, נכון?      

יאיר רביבו: 6 הכי גבוה אדוני

יעקב אשר: אז הייתי 5, הייתי אחד לפני

יאיר רביבו: עוד נקודה שכדאי לעשות בה סדר, בהחלט נושא של תגמול לחברי מועצה הוא נושא חשוב שצריך לבוא להתדיינות, וגם הנושא של סגני ראש עיר

יאיר רביבו:  אין אחידות במפתח, יש ירושלים שיש לה על כל שלושה ויש בלוד על כל 10

יאיר רביבו:  צריכה להיות אחידות, כי בסוף צריך לתת כלים לראש רשות להרכיב את הקואליציה הפוליטית שלו

יאיר רביבו:  תודה

יעקב אשר: תודה רבה

יעקב אשר:       ראש עיריית רמת גן כרמל שאמה, ואחר כך חבר הכנסת נאור שירי

נאור שירי: זה מפתח של שלוש לאחד, שלושה ראשי רשויות לחבר כנסת אחד

יעקב אשר: שלושה שכל כך מאוחדים, והוא חבר כנסת לשעבר, הוא  חכ"ל

כרמל שאמה-הכהן: אני אדבר בתמציתיות

כרמל שאמה-הכהן:  קודם כל תודה רבה, כבוד היושב-ראש

נאור שירי: אם אתה מדבר בתמציתיות, זה אומר שזה יהיה ארוך

כרמל שאמה-הכהן: נכון, אבל התרעתי

כרמל שאמה-הכהן:  תודה רבה, אדוני היושב-ראש על זכות הדיבור ועל קיום הדיון החשוב הזה

כרמל שאמה-הכהן:  אני ראשית מסכים עם כל מילה בפתח דבריך לגבי ראש עיר, שהוא אבא של כולם – הוא קודם כל אבא של הילדים שיש להם צרכים מיוחדים או שהם במיעוט, או שהם יותר ביישנים או פחות מה שנקרא יודעים לעמוד על זכויותיהם

כרמל שאמה-הכהן:       אני מסכים עם רוב הדברים שנאמרו כאן, אבל אני רוצה לגעת בנושאים שנחשבים בנושאים קטנים, אבל ההשפעה להם על איכות החיים בעיר ושל התושבים היא לא פחות מכל הדברים שהשלטון המקומי צילם מגובה לוויין או מתצ"א של מטוס

כרמל שאמה-הכהן:  אחד, הפעלת סירנות על ידי כוחות חירום

כרמל שאמה-הכהן:  אם תבדוק מה מטריד תושבים בערים, אני לא יודע מה קורה במושבים או במועצות אזוריות, אבל בערים צפופות, ברמת גן אנחנו מארחים גם בית חולים, גם תחנת כיבוי אש, גם מד"א

כרמל שאמה-הכהן:  מי שגר על צירים ראשיים, אין לו יום ואין לו לילה

כרמל שאמה-הכהן:  דיברו פה על אחיות או רופאים שעושים משמרות בשיבא ורוצות נניח לישון בבוקר, או בלילה באים מאוחר, הורה שהרדים את התינוק לפני רגע, או אדם מבוגר שלא מרגיש טוב ומתמודד עם מחלה קשה ורוצה שקט

כרמל שאמה-הכהן:  אתה פונה לרשויות החירום, שאומרות לך: אנחנו מחויבים בחוק להפעיל את הסירנה ובעוצמה הזאת

כרמל שאמה-הכהן:  זה לא סביר, זה של פעם, אני בטוח שיש היום אלמנטים, יש גם באירופה דברים בשימוש קל להרחיב את שיקול הדעת של רשויות החירום, כך שאפשר להביא לשיפור אדיר באיכות החיים

כרמל שאמה-הכהן:       דבר נוסף זה לתת סמכויות גם לרשויות המקומיות לאכוף את הנושא של הפרות שקט

כרמל שאמה-הכהן:  צפצופים - גרתי ארבע שנים באירופה, חזרתי לישראל, השתגעתי

כרמל שאמה-הכהן:  אתה שוכח לרגע איפה היית ולמה התרגלת, ואז זאת פסיכוזה, אתה נוסע בכביש וכל הזמן צפצופים

כרמל שאמה-הכהן:  ברחובות עם מסחר, ברחובות עם פקקים אי אפשר לחית

כרמל שאמה-הכהן:  המשטרה, זה לא בסדר העדיפויות שלה

כרמל שאמה-הכהן:  זה בסמכותה הבלעדית, אבל המקסימום שאנחנו יכולים להגיד זה: אנא התחשבו ואל תצפרו, יש פה אנשים שגם חיים

כרמל שאמה-הכהן:  אלה דברים שלדעתי הוועדה, אם תעסוק בהם, תקדם חקיקה או פרטית או יחד עם הממשלה, וזה יהיה מבורך

כרמל שאמה-הכהן:       נושא נוסף, כבוד היושב-ראש, קנסות על קבלנים כדי לשמור על איכות החיים

כרמל שאמה-הכהן:  אני לא מדבר על עבירות של תכנון ובנייה, שם יש לנו סמכויות נרחבות

כרמל שאמה-הכהן:  אני מדבר על קבלן שמחליט שהוא יוצק כל הלילה, הוא החליט שהוא יוצק, למה? כי זה חוסך לו כסף, או שהוא מכניס משאיות בבוקר כשאנשים רוצים לצאת בפקקים ורוצים ולפזר את הילדים לבתי הספר

כרמל שאמה-הכהן:  הקנס שרשות מקומית יכולה לתת במקסימום זה 730 שקלים

כרמל שאמה-הכהן:  פרויקט ממוצע ברמת גן הוא בערך 250 מיליון שקלים, רבע מיליארד

כרמל שאמה-הכהן:  תבין שאתה כאילו נותן למישהו שנוסע ברכב ועבר באור אדום לשלם שקל, זו ההרתעה של הקנס

כרמל שאמה-הכהן:  זה כבר מחושב באקסל שלהם, הם צוחקים על זה, הוא אומר לך: תן לי קנס

כרמל שאמה-הכהן:  כלומר, אין לך שום יכולת אכיפה על משהו שהוא כל כך מטריד

כרמל שאמה-הכהן:  זה כל כך שונה מהדוגמה הקודמת שלי

כרמל שאמה-הכהן:  שם לפחות, כבוד היושב-ראש, התושב המסכן מבין שהולכים להציל חיים, ניידת המשטרה, מגן דוד אדום או אמבולנס הולכים להציל חיים

כרמל שאמה-הכהן:  פה מדובר בבעל הון, שמתעלל בציניות בכל כך הרבה אנשים

כרמל שאמה-הכהן:  יציקה בלב שכונת מגורים בהתחדשות עירונית, גורמת לאנשים טרור באותו לילה ולאי תפקוד למחרת באותו יום

כרמל שאמה-הכהן:  כאן אני מבקש להגדיל את הקנסות לערכים ריאליים

כרמל שאמה-הכהן:  לקנס צריכה להיות פרופורציה לאינטרס הכלכלי שהוא רוצה לעמוד מולו

כרמל שאמה-הכהן:       דבר נוסף שאני לא יודע אם יש אותו בבני ברק, לדעתי אתם פטורים ממנו, זה המדבקות והמודעות של מכירת סמים

כרמל שאמה-הכהן:  זה הפך להיות מכה, נכנס מישהו עם אופנוע לעיר עם ארגז של מודעות

יעקב אשר: יש פסקווילים

כרמל שאמה-הכהן: לא, תחשוב, הוא נוסע בלילה ומפזר דרך החלון או עם אופנוע עם קסדה עשרות אלפים של עלונים של מכירת סמים דרך הטלגרם

קריאה: ברמת גן?     

כרמל שאמה-הכהן: ברמת גן בטוח, אני בטוח שבכל ערי המרכז

כרמל שאמה-הכהן:  צריך להבין שהיכולת להתמודד עם זה היא בלי סמכויות נוספות

כרמל שאמה-הכהן:  אנחנו יושבים על זה מול המשטרה, המשטרה מודעת לזה, אז היא פועלת דרך הסייבר ודרך דברים נוספים

כרמל שאמה-הכהן:  צריך גם לתפוס לא רק את ראש הנחש

יעקב אשר: השיטור העירוני, שהוא גם משטרה וגם עירייה, לא יכול להכניס את זה?     

כרמל שאמה-הכהן: אתה כבר לא אחראי על המשטרה, אבל שיאיישו את המצבת, היא ריקה

יעקב אשר: עדיין?     

כרמל שאמה-הכהן: בטח, זה ריק – זה ריק, אין עם מי לדבר

כרמל שאמה-הכהן:  אז אומרים לך שצריך את זה למגזר ולקחו לפה והשר התחלף ועכשיו אין חתימה

יעקב אשר: אני הייתי ראש העיר הראשון שפתח בבני ברק תחנה בלב העיר

יעקב אשר:  הייתי בין ראשי הרשויות הראשונים עם השיטור העירוני, אבל אני שומע עדיין את הסיפורים האלה

כרמל שאמה-הכהן: כן, שמיכת האכיפה היא קצרה, קצרה מאוד

יעקב אשר: אם המשרד לביטחון פנים פה, עדיין כל עוד הסמכויות עדיין אצלנו עד שתעבור החקיקה עוד שבועיים, אני אבקש לשמוע אחר כך תשובה בסבב שלכם

כרמל שאמה-הכהן: כבוד היושב-ראש, נושא שמאוד כאוב ומכאיב לתושבים, שנשמע קטן מאוד, אבל הנזק שלו הוא אדיר, זה צואת כלבים במדרכות

כרמל שאמה-הכהן:  אתה רוצה להילחם בזה, את כולנו זה מגעיל, את כולנו זה מקומם

יעקב אשר: בבני ברק זה - - -     

כרמל שאמה-הכהן: אני אמרתי, יש כמה דברים שהם לא בעיה של בני ברק, אבל אני אומר לך שזו בעיה קשה מאוד מאוד מאוד

נאור שירי: יש כבר הצעת חוק על הדנ"א

כרמל שאמה-הכהן: דנ"א התחלנו לבדוק לפני ארבע שנים

נאור שירי: אשמח שתקדמו את זה

יעקב אשר: דנ"א? יפה

אליהו (אלי) רביבו: נאור, הבנתי שיש איזושהי בעיה של חדירה - - -     

נאור שירי: אין שום בעיה, שערות של כלב, אל תדאג, הם לא יתלוננו על חדירה לפרטיות

יעקב אשר: תסמוך על זה, על המאגר, איפה תשמור במאגר את הדנ"א? חדירה לרשות הפרט

יעקב אשר:  חכה, אתה לא מכיר את כל הדברים האלה, אתה עוד צעיר

אליהו (אלי) רביבו: יש איזושהי בעיה של חדירה לרשות הפרט

כרמל שאמה-הכהן: כבוד היושב-ראש, אני רוצה לדבר על שני המסלולים שיכולים לפתור הבעיה, וחייבים לפתור את הבעיה, של צואת כלבים במדרכות: אחד, הנושא של מאגר הדנ"א, שאנחנו כבר ארבע שנים על זה

כרמל שאמה-הכהן:  העברנו חוק עזר עירוני, אבל בלי החקיקה הראשית שתאפשר את יצירת המאגר הזה, אין לזה משמעות

כרמל שאמה-הכהן:  הדבר השני, ואם מישהו דואג יותר מדי לפרטיות של הכלבים, של הדנ"א שלהם, שייתן לנו לפחות להגדיל את הקנסות, כי בשונה מחניה, אתה צריך לתפוס את רגע העבירה

כרמל שאמה-הכהן:  גם אם תשים מצלמות, זה לא יעזור לך

כרמל שאמה-הכהן:  אתה צריך שהפקח יהיה נוכח בעת ביצוע העבירה על ידי הכלב ובעליו, בעצם זה על ידי בעליו, כי הכלב הוא לא עבריין פה בסיפור

כרמל שאמה-הכהן:  גם הקנס פה 730 שקלים

כרמל שאמה-הכהן:  למה אדם שנוסע בנתיב תחבורה ציבורית יכול לשלם לפעמים עד 2,500 שקלים או 1,000 שקלים? למה אדם שנוגע בנייד שלו בעת נהיגה ישלם כאלה קנסות? הממשלה לא נותנת לנו לגייס פקחים, כי בשכר מינימום אי אפשר לגייס פקחים, עם כמות הפקחים המעטה

כרמל שאמה-הכהן:  זה כואב, כואב, כואב

יעקב אשר: הנושא נרשם ויטופל

כרמל שאמה-הכהן: תודה רבה לך

יעקב אשר: אין לי ניסיון בו כראש עיר, אבל כשאני מסתכל עליך כראש עיר גדולה ובא לכאן לוועדת הפנים, אתה יכול לדבר על דברים גדולים מאוד שמעניינים, ואתה מדבר על מצוקות האזרח, שאפו

יעקב אשר:  אני מעריך וחושב שזה חשוב מאוד

יעקב אשר:       חבר הכנסת נאור שירי, ואחריו בני ביטון, סגן יושב-ראש מרכז שלטון מקומי

נאור שירי: תודה ובהצלחה בתפקיד

נאור שירי:  לפי הפתיחה, נראה לי שהולכת להיות ועדה עמוסה בכל טוב

נאור שירי:  טוב שנתת לראש עיריית רמת גן לדבר, אני רק אתייחס לנושא הדנ"א והמאגר שציינתם

נאור שירי:  קודם כל, זו הצעת חוק שהגשתי כבר בכנסת הקודמת

נאור שירי:  הגשתי אותה גם בכנסת הזו

נאור שירי:  לאה עשתה פרצוף, כי לא הייתי בכנסת הקודמת, אבל הגשתי אותה דרך חבר הכנסת בועז טופורובסקי, ואין שום בעיה ברישום ובמאגר, אני רק אסביר, כי כבר היום קיימים מאגרים של כלבים

נאור שירי:  כל כלב מסומן בצ'יפ, ולכן המאגר קיים, ואין שום בעיה באבטחת המידע שלו, אבל על זה כבר נדבר בהמשך

נאור שירי:       אני דווקא מאוד מתחבר לבעיות הקטנות בחיי היום יום של התושבים ושל התושבות בערים

נאור שירי:  גם אני צמחתי מתוך השלטון המקומי, הייתי סגן ראש עיריית הוד השרון עד לפני חודשיים

נאור שירי:  אני קודם כל שמח להיות פה וגם שמח על הפתיחה שלך, יו"ר הוועדה, שמי שצומח מהשלטון המקומי, מכיר את הצורה, הדרך ואיך שהדברים עובדים מהקצה, אני מאוד מתחבר לזה

נאור שירי:       אני קצת אבאס את האווירה או לפחות אגיד שיש איזה טעם לפגם בעיניי שיש דיון, בעיניי בנושא מאוד מאוד מהותי כמי שבא מהשלטון המקומי ואנחנו לא מקבלים אפילו כחברי כנסת איזה חומרי רקע לדיון או איזה מצע מסוים, שנוכל להתכונן לפני שבאים לדבר, סתם כדי להבין על מה הולכים לדבר

נאור שירי:  אני יודע שזאת לא מהות הדיון עכשיו, אבל סתם היה נחמד לדעת

נאור שירי:  אני שמח שאני מכיר ראש עיר ששלח לי בכלל על מה הולכים לדבר, שזה היה נחמד

חוה אתי עטייה: למה? הוא אמר סוגיות - - -     

נאור שירי: כן, אבל כל אחד והסוגיות שלו, תודה רבה על החידוד

יעקב אשר: אני לא התערבתי בסוגיות שיעלו

יעקב אשר:  בתוך הארגונים למיניהם היתה תכתובת שלהם

יעקב אשר:  בישיבה ראשונה אני מעלה את כל הדברים, הדברים נרשמים, ואנחנו לאחר מכן נגיע לכולם

נאור שירי: אפילו את החידוד הזה הייתי שמח לדעת לפני

יעקב אשר: תבחן אותי

נאור שירי: הייתי חייב לציין את זה, כי הרגשתי שאני בא לדיון שאני לא יודע על מה הולכים לדבר, כי כל אחד והסוגיות שלו, ותודה לך חוה על ההערה

נאור שירי:  לראש עיריית רמת גן באופן אמיתי מפריע - - -     

יעקב אשר: ברגע שיש פה גם ראשי ערים, גם ראשי מועצות אזוריות, ראשי ערים קטנות, פריפריה וגדולות, אתה לא יכול - - -      

נאור שירי: את רואה? את אפילו יודעת מה הולכים לשמוע, אז אני כחבר כנסת, גם מבקש לדעת

יעקב אשר: חבר הכנסת שירי

נאור שירי: נאור, גם בחדר בוועדה שלי טעו וחושבים שקוראים לי שירי

יעקב אשר: נאור, נאור, חבר הכנסת שירי זה שם משפחה, כמו שאני אשר יעקב, לא יודעים מה המשפחה ומה הפרטי, אז אשר זה משפחה

יעקב אשר:  בגלל השונות, אי אפשר היה לשים את כל הדברים, כי אחרת היו אחרים שהיו מרגישים שהדברים שלהם לא עולים לסדר היום

יעקב אשר:  לכן לא שמנו מטעמנו סדר יום

נאור שירי: בסדר גמור, הערה לפרוטוקול, כמו שלאה אוהבת לומר

נאור שירי:       לגופם של הדברים, אני חושב שנאמרו פה כל הדברים, אין לי יותר מדי מה להוסיף

נאור שירי:  אני רק חוזר ומדגיש את כל הנושא של מעמדם של נבחרי הציבור בכלל בעולם הציבורי במדינת ישראל, ואני לאו דווקא מדבר על ראשי הערים, כל אחד ומצוקותיו, שגם ראש עיריית לוד העלה

נאור שירי:  יש נבחרי ציבור שהם חברי מועצה, עזבו שלא מקבלים שכר, לא מקבלים בכלל הכשרה, אין להם מעמד ציבורי, אין להם תשובה – ופה המקום להגיד לך בהצלחה מנכ"ל משרד הפנים החדש

יעקב אשר: שאגב ביקש לשמוע קודם כל אתכם ואחר כך הוא ידבר

נאור שירי: בסדר גמור

יעקב אשר: כיבדתי אותו לדבר בהתחלה, והוא אמר: באתי לשמוע

נאור שירי: כשפונים למשרד הפנים בתצורות השונות שלו, גם ישירות אליך – לא אליך, אלא קודמך בתפקיד – וגם לממונים על המחוז ולא מקבלים תשובה ולא מקבלים מענה ולא מקבלים הכשרה ולא מקבלים ייעוץ משפטי והמון המון דברים שנבחר ציבור במדינת ישראל, או בכלל במדינה מתוקנת צריך לקבל, אני חושב שזה משהו שהוועדה כן צריכה לשים על סדר היום יחד עם עוד 1,001 הבעיות

נאור שירי:        אני לא מדבר בשם כל ראשי וראשות העיר במדינת ישראל, אני חושב שאתם צריכים להיות חלק משולחן קבלת ההחלטות

נאור שירי:  בעיניי, אתם היום חלק משולחן שמקבל הנחתות, ודווקא חבל שיו"ר השלטון המקומי יצא, כי אתם כל הזמן סופגים הנחתות מהשלטון המרכזי

נאור שירי:  דיבר על זה גם ראש עיריית לוד וגם ראש עיריית רמת גן וידברו על זה אחרים, אתם לא באמת חלק משולחן קבלת ההחלטות, אלא אתם כל הזמן מקבלים את הפקודות

נאור שירי:  נראה לי שהגיע הזמן, גם שלנו כשלטון מרכזי, להבין שנבחרי הציבור, בטח ראשי הערים במדינת ישראל, הם היחידים שנבחרים באופן אישי, וכדאי שתתייחסו אליהם לא רק בתור פרוטזות, אלא ככאלה שמנהיגים את הציבור

נאור שירי:  תודה

יעקב אשר: תודה רבה

יעקב אשר:       מר בני ביטון, ראש עיריית דימונה וסגן יושב-ראש השלטון המקומי

בני ביטון: תודה רבה, אדוני היושב-ראש, מנכ"ל משרד הפנים, אגיד לך בהצלחה, יושב-ראש המרכז האזורי, מנכ"ל השלטון המקומי, עמיתיי ראשי הרשויות וחברי הכנסת שנמצאים פה

בני ביטון:  אני קצת הופתעתי ממה שכרמל אמר, אבל אני חושב שהדברים הקטנים האלה הם בסופו של דבר הדברים החשובים לאזרחים שלנו, אבל אני אתייחס כיושב-ראש פורום ערי הפיתוח וסגן יושב-ראש השלטון המקומי, לדברים שנוגעים הרבה יותר לנו

בני ביטון:  שימו לב מה קורה בסוציו, העיר דימונה, אני לא בוכה, היא עיר שהתפתחה, עיר בתנופת בנייה

בני ביטון:  להפתעתי, באחד לחודש אני שומע, שבגלל שהייתי באשכול 4, עליתי לאשכול 5, אני בטוח שאני כבר באשכול 6, אני בעשירון העליון של זה, ואדוני היושב-ראש, לך אני אומר את זה, פתאום הורידו לנו את הטבות המס

בני ביטון:  הורידו לנו את הטבות המס

בני ביטון:  סביבי כולם באשכול, נתיבות 3, אופקים 3, ירוחם 3, ערד 3, באר שבע 5, הפכנו להיות איזה מן אי, שבאמת קשה יהיה לנו לקלוט

בני ביטון:        אז רגע, מי שמצליח, צריכים להעניש אותו? חיים יושב-ראש מרכז השלטון המקומי גם התייחס לכך שיש כאלה שבאשכול 9 ואשכול 8 שהם רשות ענייה

בני ביטון:  אני לא רשות ענייה

בני ביטון:  אני אומר את זה על יד מנכ"ל משרד הפנים

בני ביטון:  זה נושא שצריך להוריד אותו מסדר היום, ואני על זה

בני ביטון:  אני הולך בהצעת חוק פרטית של יושב-ראש הקואליציה ושל אלמוג כהן, לא רק למען דימונה, אלא למען כל הרשויות שנפגעו, כי נפגעו גם מרחבים ועוד רשויות אחרות

בני ביטון:       נושא חשוב נוסף שהעבירו ככה זה נושא המצ'ינג

בני ביטון:  שימו לב, היושב-ראש יודע את זה ומכיר את זה

יעקב אשר: ודיברתי על זה

בני ביטון: ודיבר על זה, אבל אני רוצה להסביר לכם, רשויות קטנות, שצריכות לעשות 25% מצ'ינג בחינוך וברווחה, מוותרות על התקציב, והתקציב עובר לרשויות החזקות

בני ביטון:  אדוני מנכ"ל משרד הפנים, אדוני היושב-ראש, אין יותר מצ'ינג

בני ביטון:  אני לא רוצה להיכנס לדיפרנציאליות, כי דיברנו על הסוגיה הזאת, ואני לא רוצה לתקוע טריז בנושא השלטון המקומי

בני ביטון:  אז אם יש רשות חזקה באזור המרכז, בסדר

בני ביטון:  אני חושב שצריך להיות כסף תוספתי נוסף ממשרד האוצר לטובת משרד הפנים בנושא הזה של המצ'ינג

יעקב אשר: גם כסף תוספתי, אם אתה קובע אותו עם קריטריונים, ואתה בודק מה צריכה רשות כזאת ומה צריכה רשות אחרת

בני ביטון: אני מסכים אתך, אדוני היושב-ראש

בני ביטון:  אני מסכים אתך

יעקב אשר: אז תגיע לצדק חלוקתי

בני ביטון: בדיוק, אז אני אגיע לצדק חלוקתי, ודיברת על צדק חלוקתי, ואני אגיע לסיפור של צדק חלוקתי

אליהו (אלי) רביבו: בני ידידי, אגב, אני מניח שאתה לוקח בחשבון שצדק חלוקתי בין היתר יכול לפגוע בבקשה בסעיף 1 שלך, אתה מבין את זה?     

נאור שירי: זה משפט סופר שמאלני היום, צדק חלוקתי

אליהו (אלי) רביבו: לא, זה לא שמאלני בכלל

אליהו (אלי) רביבו:  מצד אחד, זה עניין ביטול הטבות המס למי ששדרג את מעמדו באשכולות

בני ביטון: אני אמרתי את זה גם לראש הממשלה ואמרתי את זה גם לשר האוצר, תורידו את הנושא הזה, אני לא רוצה להיכנס לנושא המשילות בנגב ולכל הדברים האלה, תורידו את הנושא הזה של אשכול שמי שצומח צריך להיפגע, להוריד את זה מסדר היום

בני ביטון:  רשויות ב-9 והן עניות, ואני ב-5 רשות מאוזנת

אליהו (אלי) רביבו: לכן יש מקום לחלוקה הדיפרנציאלית

בני ביטון: אני לא רוצה לתקוע טריז בין הרשויות החזקות במרכז הארץ

אליהו (אלי) רביבו: למה?     

בני ביטון: אני אגיד לך למה, אני לא רוצה לקחת מעיריית רמת גן ולא רוצה לקחת מעיריית תל אביב

בני ביטון:  חיים ואני הובלנו יחד עם שי חג'ג' בקדנציה הקודמת למשרד הפנים ולמשרד האוצר, וצבענו להם כסף תוספתי לדבר הזה

בני ביטון:  זאת נקודה חשובה, שאנחנו יכולים להתדיין איתה ולדבר עליה

בני ביטון:       נושא נוסף שאני רוצה להעלות זה מענקי האיזון שהעליתם

בני ביטון:  בנפשנו הדבר הזה

בני ביטון:  אני מייצג 44 רשויות מקומיות בשלטון המקומי

יעקב אשר: אתה יודע מה הבעיה במענקי האיזון? קודם כל השם, מענק – מענק זו מתנה, איזון זה צורך

יעקב אשר:  זה צריך להיות תקציב איזון

בני ביטון: חיים לא אוהב להגיד את זה, אבל אני אומר לך, אני מקווה שב-2024 אני אוותר על מענקי האיזון, אתה יודע למה? אני אלך לדרוש מהקריה למחקר גרעיני, שתיתן שם מדידה ותיתן לי את הארנונה המגיעה לי שם כדין

בני ביטון:  אני לא רוצה להיות מסכן ולקבל את מענקי האיזון

יעקב אשר: נכון

קריאה: אתה צודק לחלוטין

בני ביטון: דרשתי את זה, קיבלתי את זה בשלבים

בני ביטון:       הנושא האחרון שאני רוצה להעלות, והעלו את זה עמיתיי פה, נושא העברת הסמכויות לשלטון המקומי

בני ביטון:  די מספיק, אני חייב להגיד שהממשלה הקודמת התחילה במהלך הזה

בני ביטון:  אני אומר לך, רונן פרץ, אתה מכיר את זה כמנכ"ל משרד ראש הממשלה, אתה מכיר את זה היום כמנכ"ל משרד הפנים

בני ביטון:  אדוני היושב-ראש, קשה לשרים להתנתק מהעוצמה ומהכוח שלהם, הרי ראינו בשלוש שנים האחרונות מי ניהל את מדינת ישראל, השלטון המקומי והשלטון האזורי ועמיתיי ראשי הרשויות ניהלו את זה – אם זה היה בקורונה, אם זה היה בצוק איתן, ואם זה היה בשומר חומות ובכל הדברים האלה

בני ביטון:  אנחנו לא רוצים לעמוד כעניים בפתח במשרד הפנים או במשרד האוצר ולבקש תקציבים

בני ביטון:  יש לי עוד מלא מלא דברים להגיד

בני ביטון:  אני כל כך מרוצה שהיושב-ראש שלנו הוא ראש רשות לשעבר ויושבים פה גם סגני ראשי ערים

בני ביטון:  הייתי בטוח שאראה את מיכאל ביטון ואת מאיר כהן, באמת יש היום המון חברי כנסת בכנסת הנוכחית, שבאו מהשלטון המקומי, מכירים מה זה שלטון מקומי

בני ביטון:  אדוני היושב-ראש, כמו שאמרת, אני מציע להקים צוות משותף שלנו, של השלטון המקומי, השלטון האזורי, שלך ביחד, של משרד הפנים ביחד, ואנחנו נגיע ונעשה מעקב החלטות להחלטות שאנחנו מקבלים; לא כמו בממשלת ישראל, שם 75% מההחלטות לא מתקבלות

בני ביטון:  תודה רבה לכם

יעקב אשר: אני מכיר את התכנית של ביזור סמכויות, ראיתי אותה, היא מאוד רחבה

יעקב אשר:  אנחנו לא נדון בה היום, כי היא כבדה

יעקב אשר:  אני גם רוצה לתת למשרד הפנים להיכנס לתפקיד ולהסתכל על הנושא הזה מהזווית שלו, אבל אנחנו נגיע גם לנושאים הללו – לא יודע אם לכולם, אבל חלקים מהם בוודאי שחייבים לאמץ, ויפה שעה אחת קודם

יעקב אשר:       חברת הכנסת מטי הרכבי, ואחריה הרב יצחק רביץ

יעקב אשר:  גם היית ראש מועצה?     

מטי צרפתי הרכבי: כן, תודה רבה אדוני, הייתי 12 שנים ראש מועצה אזורית יואב

יעקב אשר: אוקי, אז המועדון שלנו מתרחב

מטי צרפתי הרכבי: כן, אז אני מאוד מאוד שמחה לנסות לתרום מעט מהסוגיות

מטי צרפתי הרכבי:  אני לא חברה בוועדה, אבל אני חושבת שאני אוכל להעלות מספר סוגיות מטרידות

מטי צרפתי הרכבי:  אני רוצה לפתוח במספר נקודות שקשורות לכל השלטון המקומי, ואחר כך גם לתת את הדעת על המועצות האזוריות

מטי צרפתי הרכבי:  אני רוצה לפתוח בזעקה גדולה על השכר של עובדי הציבור

מטי צרפתי הרכבי:  יש קושי מאוד גדול לגייס כוח אדם איכותי של עובדי ציבור

מטי צרפתי הרכבי:  השכר ברוב המקרים הוא שכר שאנשים טובים לא באים בגללו

מטי צרפתי הרכבי:  אני חושבת שזאת אחת הרפורמות הכי חשובות שצריך לעשות

מטי צרפתי הרכבי:  אי אפשר לגייס כוח אדם איכותי לרשויות המקומיות, זה הדבר הראשון שאני בוחרת לומר

יעקב אשר: במיוחד בנושאים המקצועיים

מטי צרפתי הרכבי: זה הדבר הראשון שאני בוחרת לומר

יעקב אשר: פסיכולוגיות

מטי צרפתי הרכבי: לא רק, מנכ"ל, מהנדס

מטי צרפתי הרכבי:  זה ממש מביך

יעקב אשר: אם אנחנו רוצים שמהנדסים ייקחו אחריות לרישוי עצמי ולדברים כאלה, אף אחד לא יבוא להתאבד

מטי צרפתי הרכבי: לכל התפקידים, נכון

מטי צרפתי הרכבי:  אני מניחה שזה כואב לכולם, ויש כאן תמימות דעים

מטי צרפתי הרכבי:  חייבים לשפר את השכר של עובדי הציבור

מטי צרפתי הרכבי:       דבר נוסף, אדוני יודע שאין קשר בין דירוג סוציו-אקונומי של רשות לבין תקציבי מדינה

שי חג'ג': תני את הדוגמה של יואב, איזה סוציו-אקונומי אתם?      

מטי צרפתי הרכבי: במועצה אזורית יואב הסוציו-אקונומי 8, רשות עם מעט מאוד משאבים

מטי צרפתי הרכבי:  יש עיוות במנגנון של תקציבי האיזון, מענקי האיזון

מטי צרפתי הרכבי:  זה גם לא קשור ליואב, נניח שיואב לא צריכה, צריך לעשות איזשהו עדכון או דיוק, כי הזיקה הזאת בין דירוג סוציו-אקונומי לחוסן רשותי לוקה בחסר

מטי צרפתי הרכבי:       אני רוצה לקרוא לוועדה הזאת, אדוני, ואני אנסה לקדם דרך חקיקה עידוד ייצוג נשים בשלטון המקומי כחברות מועצה וכראשי רשויות

מטי צרפתי הרכבי:   יש גם צורך בתיקוני חקיקה, אבל גם באמירה – אני חושבת שבכל חברה שנשים נמצאות בצמתי קבלת ההחלטות, ההחלטות יותר מאוזנות ויותר נכונות

מטי צרפתי הרכבי:       סוגיה שאני חושבת שנוגעת לכולם, אצלנו במועצות האזוריות הרבה, סוגיית הקמינים

מטי צרפתי הרכבי:  אדוני כיושב-ראש הוועדה להגנת הסביבה, סוגיית הקמינים היא סוגיה שכואבת לכולם

מטי צרפתי הרכבי:  חייבים לקדם חקיקה

מטי צרפתי הרכבי:  זה דבר שחייב להיות ברמה הלאומית ולא ברמה המקומית, כי לראשי הרשויות יש קושי

מטי צרפתי הרכבי:       לגבי סוגיית הנגישות, אלה תקציבי עתק, בטח במרחב כפרי

מטי צרפתי הרכבי:  אנחנו לא מצליחים לעמוד בכל דרישות הנגישות, כי התקציבים מטורפים

שי חג'ג': זה הפך להיות פלילי אצלנו על ראש הרשות

מטי צרפתי הרכבי: נכון, וזאת סוגיה כואבת מאוד

מטי צרפתי הרכבי:  ככל שמשתדלים, בסוף השמיכה קצרה

מטי צרפתי הרכבי:       אני גם רוצה לקרוא להרחבת הסמכויות של הוועדות המקומיות

מטי צרפתי הרכבי:  הרבה מאוד מהתכניות יכולות להישאר בסמכות של הוועדה המקומית ולא להגיע לוועדה מחוזית

מטי צרפתי הרכבי:  צריך לעשות דיוק בעולמות התוכן, כי זה מעמיס על ועדות התכנון ברמה המחוזית והלאומית

מטי צרפתי הרכבי:  אפשר לתת יותר סמכויות לוועדות המקומיות

מטי צרפתי הרכבי:       אני רוצה לקרוא לקיצור לוחות הזמנים של אישור חוקי עזר

מטי צרפתי הרכבי:  זה כואב מאוד פה, המועצה מאשרת חוק עזר ושנים רבות עד שהחוק הזה נכנס לתוקף

מטי צרפתי הרכבי:  אי אפשר לתפקד ככה

נאור שירי: בסדר, הרפורמה המשפטית תפתור את זה עכשיו

מטי צרפתי הרכבי: לא, הרפורמה המשפטית לא תפתור את זה, זה ברור

יעקב אשר: את יודעת, הייתי יושב-ראש ועדת החוקה

יעקב אשר:  מתברר שבנושא אישורי הקנסות של חוקי העזר, זה בוועדת החוקה, ואני רק מההזדהות שאני יודע כמה זמן הם מחכים מול משרדי הממשלה, אני בזמן הקורונה כינסתי שלוש פעמים את הוועדה כדי להעיף את כל הבקשות של הרשויות – בזמן קורונה, כשהייתי בדיונים מבוקר עד לילה

מטי צרפתי הרכבי: אדוני, לצד חוקי העזר, צו עבירות קנס – שנים עד שמאושר, אלה פשוט ייסורים

יעקב אשר: מסכים אתך

מטי צרפתי הרכבי: אני קראתי בהסכמים הקואליציוניים שתי נקודות, שאני חושבת שהם כן לפתחה של הוועדה הזאת: אחת, תקציבי הרווחה לא יכולים להיות דיפרנציאליים, יש בהסכמים הקואליציוניים איזושהי אמירה שתקציבי הרווחה יהיו דיפרנציאליים, שרשות חזקה תקבל פחות משרד הרווחה

יעקב אשר: זה לא מדויק, זה לא יהיה כך

חיים גבתי: להבדיל מחינוך - -     

יעקב אשר: בדיוק, פה זה פר תיק

חיים גבתי: ברווחה יגדילו את המצ'ינג, ומה שיקרה זה שבסופו של דבר הרשות לא תעשה, ואף אחד לא יכול לכפות - - -      

יעקב אשר: בואו לא נתחיל את הדיון, אבל ברור שזה לא בצורה כזאת

מטי צרפתי הרכבי: צריך לתת את הדעת, לא מתוך התרסה

יעקב אשר: בדיוק, בדיוק, זאת צריכה להיות חבילה שלמה של דברים

מטי צרפתי הרכבי: יש גם סוגיה של שיפוי הארנונה

מטי צרפתי הרכבי:  בהחלטה על הקפאת הארנונה, נאמר לי על ידי אחד מחברי הקואליציה, שהשיפוי דרך מענקי האיזון

מטי צרפתי הרכבי:  יש הרבה מאוד רשויות שכבר אישרו תקציב ולא מקבלות מענק איזון, אז אני חושבת שכן צריך לתת את הדעת שתהיה הבטחה שגם רשויות שלא מקבלות מענק איזון, יהיה מנגנון שיפוי של ארנונה, כי אנחנו נסמכים על העדכון הזה

מטי צרפתי הרכבי:  העדכון של הארנונה הוא רחוק מלהיות העדכון של המדד ושל האינפלציה, ורק שלא ייפגעו עוד רשויות שכבר אישרו תקציב בהתבסס על - - -      

יעקב אשר: זאת סוגיה של השנה הזאת שמחכה לנו, מה שלא היה בשנים קודמות

יעקב אשר:  בשנים הקודמות ההפרש לא היה גדול

מטי צרפתי הרכבי: אבל עכשיו זה גם האינפלציה

מטי צרפתי הרכבי:       שלוש נקודות בנושא מועצות אזוריות: חייבים שיהיו קווים מנחים בנושא ועדות גיאוגרפיות, כשממנים ועדה גיאוגרפית, זה נושא כואב

מטי צרפתי הרכבי:  אני על בשרי חוויתי את זה, אבל אני חושבת שזה גורף לכל הוועדות הגיאוגרפיות

מטי צרפתי הרכבי:       נושא של שיטפונות, הרבה מאוד סביב נחלים ראשיים ושיטפונות שמגיעים לערים דרך המרחב הכפרי לא בכוונה, גם לזה צריך להיות ניהול סיכוני שיטפונות

מטי צרפתי הרכבי:       הנושא האחרון קשור לניהול המרחב הכפרי

מטי צרפתי הרכבי:  אמר שי ש-80%, 85% משטח המדינה הוא מרחב כפרי

מטי צרפתי הרכבי:  המשאב המוגבל במדינת ישראל הוא משאב הקרקע, אנחנו צריכים להתייחס אליו בחרדת קודש, ולכן אני אומרת שצריך לתת לנו את הכלים לנהל את המרחב

מטי צרפתי הרכבי:  עשרות קילומטרים של דרכים לבנות, כשכל עם ישראל מטייל ברשות קטנה, מועצה אזורית עם מעט תושבים שצריכה לתחזק

מטי צרפתי הרכבי:  לא נתנו את הדעת מספיק על הנושא הזה של ניהול ותחזוקת המרחב הכפרי

מטי צרפתי הרכבי:  גם הנושא של התחדשות עירונית וותמ"לים זו גם נקודה

יעקב אשר: דיברנו על זה, תשתדלו לא לחזור על דברים שכבר נאמרו

יעקב אשר:  זה נכון שזה קורה בסוף

יעקב אשר:  תודה רבה

יעקב אשר:       הרב רביץ בבקשה, ראש מועצת קריית יערים

יצחק רבין: כבוד היושב-ראש, קודם כל תודה רבה על דברי הפתיחה בהם העלית את זכרו של אבי זכרונו לברכה, שבאמת היה אדם גדול, כיהן כאן בבית הזה מעל 20 שנה

יצחק רבין:       שתי נקודות בקצרה

יצחק רבין:  במדינת ישראל יש מעל 30 ועדות מרחביות

יצחק רבין:  כבוד המנכ"ל, אני חושב שמעולם לא נעשתה מחשבה במנהל התכנון, האם זה עובד נכון מבחינה ארגונית וגם מבחינה כלכלית

יצחק רבין:  אני לא בא לתקן את העולם ואני לא בא לנסות לבטל את כל הוועדות המרחביות, אבל חייב משרד הפנים להתכנס לנושא הזה ולבדוק לגופו של עניין כל אחת ואחת מהוועדות המרחביות, האם זה עובד נכון, והאם לא הגיע הזמן והמקום במקומות מסוימים לפרק אותן

יצחק רבין:  קחו למשל את ועדה מרחבית הראל, שכוללת בתוכה את מבשרת, את אבו גוש ואת קריית יערים

יצחק רבין:  אני ישבתי מול מנהל התכנון באין סוף ישיבות והבאנו את כל היועצים הכלכליים שלהם ושלנו, והוכחנו להם שאנחנו נכנסים לגירעון עצום של מיליוני שקלים בחמש שנים הקרובות על בנייה שעתידה להיות בקריית יערים, ופשוט אין עם מי לדבר

יצחק רבין:  אתם מוכרחים לעצור את הדבר הזה ולעשות חשיבה מחודשת, האם הדבר הזה עובד נכון

יצחק רבין:       מבחינה עירונית, הרי יש לי מחלקת הנדסה, אנחנו עובדים פעמיים, אני משלם למחלקת הנדסה אצלנו, מממן אותה באופן מלא, יש לי מהנדס במשרה מלאה, יש לי בודקי תכניות במשרה מלאה, ובנוסף אני מממן את ועדת הראל

יצחק רבין:  תארו לכם שהיו עושים ועדת חינוך אזורית או מחלקת רווחה אזורית, זה היה עובד נכון? ברור שלא

יצחק רבין:  כשאנחנו יושבים למשל בישיבת היערכות לפתיחת שנת לימודים, יושבים בשולחן מחלקת שפע ומחלקת רווחה, יושבים כולם יחד וכל אחד שם על השולחן את הדברים שחשובים

יצחק רבין:  הם לא שם, ועדת הראל לא נמצאת שם, הוועדה המרחבית לא נמצאת שם

יצחק רבין:  זה עובד לא נכון

יצחק רבין:       יש כאן משהו דפוק במבנה הארגוני של העסק הזה – תכניות בנייה שנתקעות, חוסר חשיבה וראיית התמונה המלאה מה צורכי היישוב

יצחק רבין:  אני מדבר מדם לבי, כי אנחנו מפסידים הון, אנחנו יישוב ממש קטן וזקוקים לכל אגורה

יצחק רבין:  אין לנו מקורות הכנסה נוספים, ואני מוכרח לומר שארבע שנים מאז שנכנסתי לתפקידי אנחנו גומרים מאוזנים, אדוני המנכ"ל

יצחק רבין:  באמת מהגורן ומהיקר עובדים על הדבר הזה, כי אצלנו זה הדבר הראשון במעלה לא להיכנס לגירעונות, אבל באמת, לאן אנחנו מגיעים? אנחנו מתחננים, אנא מכם יש כאן כסף ששוכב מול העיניים, תביאו אותו לנו

יצחק רבין:       כבוד חברת הכנסת דיברה על הוועדות הגיאוגרפיות, שיהיה קו מנחה

יצחק רבין:  יש איזשהו קו מנחה, שאני בדקתי גם בוועדה הגיאוגרפית מחוז ירושלים, אבל קראתי פרוטוקולים של ועדות גיאוגרפיות נוספות, ואני רואה שיש איזשהו קו מנחה שאומר שאם אין תכניות בנייה מקודמות בשטח המבוקש, הרשות המבקשת כבר ידה על התחתונה, למה? אני לא מדבר על זה שתוך כדי הוועדה הנושא הזה כבר מגיע לידי ויכוח ולדיון

יעקב אשר: למה זו לא השאלה, השאלה אם אותה רשות ממשלתית לא נותנת לבנות ולא יכולה גם להעניש - - -      

יצחק רבין: בקווים המנחים לוועדות הגיאוגרפיות חייבים לשנות את השיטה

יצחק רבין:  קחו את קריית יערים, אנחנו 530 דונם, אנחנו באים בבקשה לקבל אדמות ממטה יהודה שהם 550,000 דונם, אנחנו פסיק מהם

יצחק רבין:       כשאנחנו רוצים לעשות פעילויות קיץ, אנחנו צריכים ללכת כעני בפתח למטה יהודה, לבקש איזשהו מגרש

יצחק רבין:  כל מי שעולה לירושלים, רואה את העגלה הידועה, יושבים שם רבים מחברי הכנסת לשתות קפה

יצחק רבין:  למה שאנחנו לא נקבל את הארנונה של הדבר הזה? למה לא? כי אין שם תכניות בניין מקודמות? משהו פה לא עובד נכון בחשיבה הבסיסית של הוועדות הגיאוגרפיות

יצחק רבין:  תודה רבה

יעקב אשר: תודה רבה

יעקב אשר:       חברת הכנסת אתי חוה עטייה, בבקשה

חוה אתי עטייה: קודם כל אני מברכת על הדיון

יעקב אשר: קודם כל רמקול

קריאה: אתי, בואי תשבי כאן, יש מקום מיועד לי

חוה אתי עטייה: ליד החברים שלי

קריאה: טוב לדעת שאנחנו לא חברים שלך

יעקב אשר: ברוכה הבאה לוועדה שלנו

חוה אתי עטייה: כל ראשי הרשויות חברים שלי

חוה אתי עטייה:  ראשית, אני מברכת על הדיון, ברכות לרונן פרץ וברכות לך אדוני היושב-ראש, אין עוררין שהניסיון שלך והקבלות שלך יובילו את הוועדה בים רמה

חוה אתי עטייה:  אני בטוחה שתעשה מעקבים ויהיו כאן תוצאות ותקדם חקיקה נהדרת

חוה אתי עטייה:  כל אחד כאן דיבר מדם לבו, הציג את כל המצוקות

חוה אתי עטייה:       אני אתן דוגמה לכך שמתחייב שיתוף פעולה בין השלטון המרכזי לבין השלטון המקומי

חוה אתי עטייה:  אתמול הייתי בניחום אבלים בדימונה, ואז כמה חברי מרכז, כמה תושבים אמרו לי: אנחנו מאוד כועסים עליך בגלל שהצבעתם נגד הטבת המס, פעלתם נגדנו

חוה אתי עטייה:  אמרתי: האמת היא שהנושא המוניציפלי חדש לי, אני עסקתי יותר בתחום הרווחה והביטוח הלאומי

חוה אתי עטייה:  בדקתי את הסוגיה, ובאמת פה זה לטובתם

חוה אתי עטייה:  אמרתי להם לפנות לראש העיר, שהתנצל, אז צריך להיות שיתוף פעולה בין ראשי הרשויות לביננו

חוה אתי עטייה:  הם השטח, הם מכירים את השטח

חוה אתי עטייה:  אנחנו נציף את הסוגיות

חוה אתי עטייה:  שמענו פה נושאים רבים, עלו פה הרבה מאוד מאוד דברים, אני בטוחה שאתה תמפה אותם לפי סדר העדיפויות, על מה צריך לתת את הדעת

חוה אתי עטייה:  ברור שכל דבר זה תקציבים ומצריך שיתוף פעולה עם משרד הפנים

חוה אתי עטייה:  האם בכוונתך אדוני היושב-ראש להקים ועדות משנה לסייע לך?      עבודת קודש, אני תושבת לוד וגם רמת גן, המשפחה שלי מלוד, זו עיר מעורבת

נאור שירי: מה, אין לך אף אחד בהוד השרון?     

חוה אתי עטייה: יש לי הרבה חברים, והם עושים עבודת קודש

חוה אתי עטייה:  אני עוקבת אחרי הפעילות שלכם

יעקב אשר: תודה רבה

יעקב אשר:  אנחנו נשתדל להגיע לכל הנושאים

יעקב אשר:  אל תשכחי שגם יהיו חקיקות שיגיעו וחוק הסדרים שיגיע, אנחנו נדע למצוא את הזמן לדברים האלה בעזרתם השם

יעקב אשר:  אני כן חושב על ועדות משנה, עדיין לא כרגע, בוא נתחיל לרוץ ואז אנחנו נראה

יעקב אשר:       אמיר כוכבי, ראש עיריית הוד השרון

אמיר כוכבי: תודה, אדוני היושב-ראש, בהצלחה

יעקב אשר: מה קורה עם הבולענים?     

אמיר כוכבי: בסך הכול מטפלים גם בזה, אבל אם תקשיב, נגיע גם לזה

יאיר רביבו: יעקב, אם היית בהומור, היית אומר לו: עיר חילונית, קורח ועדתו, האדמה פתחה את פיה

יאיר רביבו:  אבל אתה רואה, הוא לא אומר לך את זה, הוא מפרגן

אמיר כוכבי: כי הוא ידע שאתה תהיה פה כדי להגיד את זה

יעקב אשר: בשביל זה ביקשתי ממך להגיד את זה, אתה לא זוכר?     

יאיר רביבו: אמרו באיזושהי סטירה שעכשיו מרוב הבולענים, אפשר לעשות רכבת תחתית בכל המדינה

אמיר כוכבי: מה שהמדינה לא יודעת לעשות לבד, אנחנו נעזור לה

אמיר כוכבי:       אני חושב שהדברים שעלו כאן היום, מכובדי יו"ר הוועדה, מראים על פיצול אישיות מאוד דרמטי בתפקידו של ראש הרשות

אמיר כוכבי:  אנחנו מתעסקים מצד אחד בשקי קקי וגם בדנ"א של כלבים, וגם מצד שני אנחנו מתעסקים בתכנון העיר לשנים הבאות, כדי שהיא תישאר עיר טובה יותר לדורות הבאים

אמיר כוכבי:  אתה מכיר את פיצול האישיות הזה מקרוב

אמיר כוכבי:  אני חושב שאם אני אסכם את החוויה שלי כראש עירייה ארבע שנים בתפקיד, אני חושב שהפער בשלטון המרכזי נעוץ בעיקר בניסיון של השלטון המרכזי להיכנס לחיי היום יום של התושבות ושל התושבים שלנו, ניסיון שראינו איך התחיל אתמול והיום כבר נבלע, אפרופו שבת, תרבות, חופש, זה אחד

אמיר כוכבי:  כשמהצד השני, דווקא בדברים שהם ארוכי טווח ותכנון מהותי שמוביל לשלטון המרכזי, אנחנו כראשי רשויות לא תמיד נמצאים ליד שולחן קבלת ההחלטות, כמו שאמר חבר הכנסת שירי

אמיר כוכבי:  מצד אחד, זה הניסון להיכנס לחיי היום יום שלנו, ומצד שני חוסר הרצון לראות אותנו סביב שולחן קבלת ההחלטות

אמיר כוכבי:  אני חושב שזאת אולי הנקודה המרכזית שאני אשמח שהוועדה הזאת תוביל, אני בטוח שגם היתר

אמיר כוכבי:       אני אתן כמה דוגמאות, שלדעתי לא עלו לסיפור הזה

אמיר כוכבי:  הסיפור של תקנים בחופש בשכר

אמיר כוכבי:  בעולם תעסוקתי שהולך ונהיה בעייתי יותר ויותר, ראשי רשויות לא רשאים לקבוע לא תוספות שכר לסייעות, לא תוספות שכר לבודקות ובודקי תכניות, לא תוספות שכר למהנדסים, כשאנחנו בתחרות לא הגיונית מול החברות הממשלתיות, שמציעות פי כמה וכמה לכל מהנדס ומהנדסת, שהם לוקחים מהרשויות ומשאירים אותנו בלי כוח אדם, אני לא אגיד איכותי, כי מה שיש לנו הוא בהחלט איכותי, אבל בלי כוח אדם מספק באף אחד מהתחומים האלה שאנחנו מדברים עליהם

אמיר כוכבי:  הנושא הזה חייב לבוא לידי שינוי, כולל בהתייחסות בפקודת העיריות למהות התפקידים

אמיר כוכבי:  להגדרת התקנים

אמיר כוכבי:  לא יכול להיות שאני עדיין נדרש לעשות מכרז ולוודא על פי הקריטריונים שליטה במעבד תמלילים ובהפעלת פקסימיליה

אמיר כוכבי:  אלו דברים שלא תואמים את המציאות שאנחנו חיים בה, ועד שלא נעשה בהם שינויים וניתן לרשויות המקומיות קצת יותר – תחת הרגולציה, תחת הבדיקה, תחת הביקורת, תחת הכול – את הדיפרנציאליות הזאת לכל ראש רשות להחליט איפה הוא משקיע את מה שהוא יכול כדי להביא יותר, אנחנו נישאר מאחור

אמיר כוכבי:       יש דברים מהותיים, שאמורים להיות מנוהלים על ידי השלטון המרכזי והם נופלים בשלטון המקומי בין ראשי רשויות, או בין רשויות שונות, ולכן הם לא מצליחים לקבל מענה

אמיר כוכבי:  נושא שמפריע מאוד לכל אזור השרון והשרון המזרחי הוא שריפות הפסולת, גם בתוך הקו הירוק, גם מחוץ לקו הירוק

אמיר כוכבי:  אנחנו תחת מעטה בלתי פוסק של עשן מסרטן

אמיר כוכבי:  אנחנו לא מצליחים לקבל תשובות, לא מהמשרד להגנת הסביבה, לא ממשרד הביטחון, ולא מאף אחד מהגורמים שאמורים לטפל בסוגיה הזאת

אמיר כוכבי:  אני אמנם מדברת בשקט, אבל זאת זעקה של מאות אלפי תושבות ותושבים, שנחנקים על בסיס קבוע ממשהו שמוגדר עבירה פלילית ויש כלים לטפל בו, גם בתוך הקו הירוק וגם מחוצה לו

אמיר כוכבי:       אני חושב שהנקודה שעלתה של שיטור עירוני, ואתה אמרת שאתה היית הראשון, הפכה ברבות השנים - -     

יעקב אשר: מהראשונים

אמיר כוכבי: - - הפכה ברבות השנים למשהו שראשי רשויות מאוד מאוד רוצים

אמיר כוכבי:  היית פורץ דרך, אז אולי לא רצו אכיפה, היום אנחנו רוצים, הבעיה שאין ממי לינוק, כי קבלת ההחלטות שם לא תמיד מבוססת על פי צורך ועל פי נתוני משטרת ישראל; אני אגיד מילה גסה, לפעמים זה על פי החלטה פוליטית, איזה ראש רשות מזוהה עם איזה מפלגה, כאילו לתושבות ולתושבים שלנו אכפת עם איזה מפלגה אנחנו מזוהים

אמיר כוכבי:       אני אגיד שהדבר הזה בעיקר מפריע, כשאתה העיר היחידה בלי שיטור עירוני, מה שבעצם אומר שכאשר מגיעים אלו שמבצעים את עבירות הפער ורואים ניידות בעיר לידך, בעיר השנייה, בסוף הן יתנקזו אליך

יעקב אשר: ולסיום?     

אמיר כוכבי: חיבור לפרויקטי תשתית המטרו, הניקוז, הדברים האלה מתחברים אחד לשני

אמיר כוכבי:  המדינה מפריעה כשהיא נותנת לגופי התכנון לקבוע את המדיניות

אמיר כוכבי:  כך נוצר מצב, שנת"ע שמים תחנת מטרו בתוך תוואי נחל שמציף, למרות שפעם אחר פעם אומרים להם שדי נמאס לי להצטלם בתוך מים עד המותניים ואפשר לפתור את הדבר הזה בהזזת קו, אבל מי שקובע זה הגוף המתכנן ולא המדינה

אמיר כוכבי:       על סדר היום גם נושא המועצות הדתיות, ואני אסיים בזה

אמיר כוכבי:  לא יכול להיות שהחלטות תקציביות בנוגע למועצות דתיות הן החלטות גורפות, שלא מסתכלות דיפרנציאלית כל רשות ורשות, גם במה היא משקיע וגם איך המועצה הדתית שלה מתפקדת

אמיר כוכבי:  לא יכול להיות שכשהמועצה הדתית שלי נמצאת בפלוס של מיליוני שקלים והעירייה מתאמצת כדי לסיים שנה, אנחנו מקבלים החלטה גורפת שאומרת: עכשיו אתה תעבירו X, למה? ככה

יעקב אשר: אתה יודע, לפעמים יש מקומות שהייתי בודק אותם אצלי ברשות, לא קשור לדת, בכלל

יעקב אשר:  אם הייתי פלוס, זה לא תמיד אומרים שמנהלים את העסק מי יודע מה

אמיר כוכבי: אתה צודק לגמרי

יעקב אשר: לא עושים כלום, לא עושים כלום

אמיר כוכבי: אתה צודק לגמרי, אבל דווקא בגלל זה אין שום בעיה, גם פה הביקורת צריכה להיות משותפת, ובוודאי לא להעביר להם עוד כסף, אם אנחנו חושבים שהם לא עושים את עבודתם

יעקב אשר: מסכים, מסכים

יעקב אשר:       אנחנו נעבור עכשיו לחבר הכנסת אליהו רביבו

אליהו (אלי) רביבו: ראשית, אני רוצה לברך אותך אדוני היושב-ראש על היוזמה לקחת את הדיון הזה למקום הזה, לברך את מנכ"ל משרד הפנים הנבחר, עו"ד פרץ, אני סמוך ובטוח שאתה מגיע עם הרבה אנרגיות וחדור מוטיבציה לבצע את הפעולות הנדרשות מהצד שלך

אליהו (אלי) רביבו:  אדוני היושב-ראש, אנחנו - - -     

יעקב אשר: נו באמת, שרון

שרון רופא אופיר: זה ממש לא לעניין

יעקב אשר: יש חברי כנסת וראשי רשויות, מה לעשות?     

שרון רופא אופיר: בסדר גמור, לא נותנים להם לשבת פה שעתיים, חוצפה

אליהו (אלי) רביבו: מי גברתי?     

שרון רופא אופיר: חברת כנסת לשעבר, שיודעת לכבד את המקום הזה

אליהו (אלי) רביבו: בואי בבקשה, אני נותן לך את רשות הדיבור במקומי

שרון רופא אופיר: לא, תודה לך

יעקב אשר: זה לא מכבד ככה, שרון, ממש לא מכבד ככה

שרון רופא אופיר: הייתי ממש לא מכבדת

שרון רופא אופיר: זה בערך כמו שאתה לא מכבד את ראשי הרשויות שיושבים פה, נכון? כי אם היית מכבד אותם, לא היית מקבל עם הממשלה שלך החלטות מעל לראש שלהם, ואני אומרת לך את זה כסגנית ראש רשות

יעקב אשר: תודה רבה לך

יעקב אשר:  רביבו, אתה מוותר על רשות הדיבור שלך?     

חוה אתי עטייה: רביבו, תסיים את מה שיש לך לומר

יעקב אשר: ד"ש לליברמן

שרון רופא אופיר: זאת כנראה הסיבה שלא רצית - - -     

יעקב אשר: לא, ממש לא, עכשיו הזכרת לי, עכשיו נזכרתי שאת באה בבית מדרשו, תתביישי לך

שרון רופא אופיר: הייתי בטוחה שאתה מתנהל אחרת

יעקב אשר: עכשיו הזכרת לי

יעקב אשר:  אם את היית חברת כנסת, לא היית נותנת לחכ"ל - - -     

אליהו (אלי) רביבו: סליחה, לא מדברים בעמידה

יעקב אשר: אל תעזור לי, לא

אליהו (אלי) רביבו: אם את רוצה לקחת  חלק בדיון, תשבי ותקבלי זכות דיבור

יעקב אשר: גם לא בישיבה, גם לא בישיבה

יעקב אשר:  לא, אני מבקש שתוציא אותה החוצה

שרון אופיר רופא: מקבל החלטות - - -      

יעקב אשר: אל תציצי, את לא עושה את זה כמו ליברמן

יעקב אשר:  הוא עושה את זה הרבה יותר טוב

יעקב אשר:  אני מבקש להוציא אותה החוצה

אליהו (אלי) רביבו: זאת לא ועדה שפועלת ממניעים פוליטיים, אנחנו לא נכניס את הפוליטיזציה

נאור שירי: די, אתה בבניין הכנסת, אין פה משהו שהוא לא פוליטי, גם אני פוליטי

יעקב אשר: היא היתה רשומה, יש חברי כנסת, ומה לעשות, יש פה גם פקידי ממשלה שעוד לא דיברו

נאור שירי: היא הביעה תסכול

יעקב אשר: מה לעשות, צריך סבלנות

אליהו (אלי) רביבו: אין מקום לתסכול הזה

יעקב אשר: אל תעזור לי, אני מתבלבל לבד

יעקב אשר:  אבל בסוף יצא המרצע מהשק

יעקב אשר:  תמשיך כדי שנוכל להמשיך הלאה, בעזרת השם

אליהו (אלי) רביבו: אדוני היושב-ראש, אדוני מנכ"ל משרד הפנים, אנחנו הרגולטור בשאיפה תמידית לבקר אחר החלטות ממשלתיות והמשרדים שאמורים לבצע אותן

אליהו (אלי) רביבו:  אחת ההחלטות הבודדות שהן באמת חיוביות, שהממשלה הקודמת השכילה לקבל היא החלטה מספר 675, נובמבר 2021

אליהו (אלי) רביבו:  באוקטובר 2022, כמעט שנה לאחר מכן, ועדה שהוקמה בעקבות כך החליטה לכנס את אותה החלטה, לבצע איזושהי דיאטה, להוריד משהו כמו 20 סעיפים, להשאיר 31 סעיפים, והן היו אמורות להיות מבוצעות

אליהו (אלי) רביבו:  אני מבקש לדעת, אם ישנה תכנית לביצוע אותן החלטות, כי בזמן שאנחנו מדברים על ביזור סמכויות ומעלים עוד הצעות חשובות מאין כמותן, אנחנו לא מתייחסים להחלטות שכבר יש הסכמה לגביהן, שהן אמורות כבר להיות בתכניות עבודה

אליהו (אלי) רביבו:  אנחנו הופכים להיות אנשים שרק מדברים, ולא באמת עוקבים אחר החלטות, כי הן אפילו לא עולות על שולחן הדיונים

חוה אתי עטייה: לא היית פה בפתיח

יעקב אשר: דיברתי בהתחלה על הרבה דיוני מעקב שאנחנו נעשה

אליהו (אלי) רביבו: אני כבר מורגל במעט הדיונים שלקחת בהם חלק

אליהו (אלי) רביבו:  בכל נושא שאתה פותח דיון, אתה אד-הוק מנחה את הגברת לאה היעילה מיד לבצע

אליהו (אלי) רביבו:  מדהים, גם אנחנו עשינו עבודה בזמן הזה ושלחת אותנו לכל מיני רעיונות ואנחנו יצאנו לשטח והכנו שיעורי בית, אבל עדיין אנחנו מקיימים פה דיון שלם בנושא ביזור הסמכויות, ושום החלטה מכל אותה ועדה - - -     

יעקב אשר: אתה מדבר על היום?     

אליהו (אלי) רביבו: לא, אני מדבר על מה שכבר אמור להיות מבוצע

יאיר רביבו: אבל הדוחה זה הוגש רק באוקטובר 22' עכשיו - - -      

אליהו (אלי) רביבו: אם זה כבר נמצא בתכנית עבודה, הרי הדוח הוגש ב-2022, אבל ההחלטה היא כבר מנובמבר 2021

אליהו (אלי) רביבו:  יש החלטות שבבסיס שלהן היו אמורות להיות מקוימות

חוה אתי עטייה: רונן, מה אומר החוק - - -     

יעקב אשר: אני מבקש להזמין אותו לשבת ועל הסחינה תדברו על זה

אליהו (אלי) רביבו: שם דווקא אנחנו מוצאים את חוסר ההסכמות שלנו

אליהו (אלי) רביבו:  אדוני היושב-ראש, מנובמבר 2021, עת התקבלה החלטת הממשלה, עד אוקטובר 2022, האם חלק מההחלטות יצאו לביצוע? כי הן לא היו אמורות להיות תלויות דיונים

יעקב אשר: אנחנו נקיים דיון בנושא הזה של אותה רפורמה ואנחנו נבחן בדיוק

יעקב אשר:  אמרתי מקודם, שאני רוצה לתת קצת זמן למשרד הפנים ללמוד

אליהו (אלי) רביבו: זה מסכם את דבריי, אדוני היושב-ראש

אליהו (אלי) רביבו:  אני מבקש שדיון המעקב סביב אותו נושא ואותה החלטה, עד אז יהיה מספיק זמן להתארגן, אם אפשר לקבל בבקשה תכנית עבודה מסודרת

יעקב אשר: תכנית עבודה אנחנו נראה, אבל יש גם דוח של מרכז המחקר והמידע, נמצאת כאן הנציגה

מלי טופצ'יאשוילי: אני לא נציגה של מרכז המחקר והמידע, של התנועה הישראלית

יעקב אשר: אבל יש דוח של מרכז המחקר והמידע בנושא הזה, מאוד מפורט אגב

יעקב אשר:  הנושא של ביזור סמכויות זה משהו ענק, משהו גדול

אליהו (אלי) רביבו: אתי, אני אתן לך את זה במשפט אחד

יעקב אשר: לא לא, אתה לא נותן

אליהו (אלי) רביבו: טוב, אחרי כן

יעקב אשר: בדיוק, תזמין אותה בשבת

יעקב אשר:  אנחנו נקיים על זה דיון

יעקב אשר:  תודה רבה לאליהו, שכמו ששמתם לב, יהיה אחד החברים הדומיננטיים אצלנו בוועדה ואנחנו שמחים על כך

יעקב אשר:       אני אבקש בכל זאת ממנכ"ל משרד הפנים כמה מילים, אחרי ששמע והבין, עם הרבה ברכות של כולנו להצלחה שלך, בבקשה

רונן צור: תודה רבה, אדוני היושב-ראש גם על הברכות, אבל גם על כינוס הדיון החשוב הזה ועל ההזדמנות לפגוש ראשי ערים, שהרבה זמן לא פגשתי

רונן צור:  אדוני היושב-ראש, צריך לזכור שמשרד הפנים הוא המשרד שאחראי על השלטון המקומי

רונן צור:  הוא לא משרד שנועד להיות צינור להעברת מענקי איזון או מענק כזה או אחר; המשמעות שלו היא הרבה יותר גדולה בעיניי

רונן צור:  מי שמכיר אותי מראשי הרשויות, יודע ששיטת העבודה שלי לעבוד יחד עם השלטון המקומי, יחד עם ראשי הרשויות עצמם

רונן צור:  אני לא חושב שיש ראש רשות שביקש להיפגש או להעלות איזושהי סוגיה ולא קיבל מענה, לפעמים טוב יותר, לפעמים טוב פחות, לא תמיד נסכים על הכול

רונן צור:       נכנסתי לפני שבועיים לתפקידי במשרד הפנים, תפקיד מרתק ומעניין

רונן צור:  אין נושא שעלה כאן בישיבה שאני לא מכיר, לא לעומק, אבל כן עומד על השולחן שלי ודורש מחשבה

רונן צור:  הדברים שאקדם יהיו בשיתוף השותפים, שהם קודם כל מרכז השלטון המקומי, מרכז המועצות האזוריות, ראשי הרשויות, וכמובן גם הוועדה הזאת

רונן צור:  בסופו של דבר, אני מאמין שצריך לעבוד ביחד

רונן צור:  אדוני היושב-ראש, אתה מדבר קודם עם חיים ואומר שצריך להקים צוות לגבי הנושא של הבחירות

רונן צור:  זה בסדר ומקובל, אבל אל תשכחו - - -     

יעקב אשר: ברור, ברור

רונן צור: אני חושב שצריך לזכור שאנחנו מדינה שיש בה היום 258 רשויות מקומיות, שאחת לא דומה לשנייה

רונן צור:  אנחנו כמשרד צריכים להסתכל באופן כולל על כולן

יעקב אשר: נכון

רונן צור: אחת הסוגיות הראשונות, וזה מענה לבני, שביקשנו לראות במשרד זה הנושא של תקציב נגישות לאנשים בעלי צרכים מיוחדים

רונן צור:  יש לי נגיעה אישית בקטע הזה

רונן צור:  אני רואה שבתקציב של עשרות מיליונים, שפנויים היום, שהרשויות לא מממשות, יש קרוב ל-30 או 35 מיליון שקלים, ובני אין שם מצ'ינג

רונן צור:  כל רשות יכולה להוציא אותו ולא מוציאה אותו

שלמה דולברג: ההתחייבות יצאו לפני שבועיים

רונן צור: לפני שבועיים, מתי ניתן הכסף? ממתי הוא מוקצב? אני אומר לך שיש שם תקציבי משנת 2014

יעקב אשר: בפיתוח?     

רונן צור: לא, להנגשה

רונן צור:  אנחנו כמשרד צריכים לתת איזושהי מעטפת לשלטון המקומי

רונן צור:  זה מתחיל בתקצוב, או בייצוג מול משרדים אחרים, אבל זה ממשיך גם לוודא שהכסף שמגיע הוא גם כסף שיוצא

רונן צור:  אני לא יודע להגיד את הסכום המדויק, אבל לדעתי אלה הרבה מאוד מיליארדים של תקציבי פיתוח לאורך השנים שלא מומשו, לא מומשו מסיבות כאלה ואחרות

בני ביטון: תעביר אלי רונן

רונן צור: אמרת שאתה כבר מוותר על התקציבים ב-24'

בני ביטון: מי שלא מתקצב

רונן צור: אני רואה את תפקידי קודם כל לתת למשרד הפנים את המקום המרכזי שהוא צריך לקבל בשלטון המקומי, להוביל יחד עם הנציגים שלו מול משרדי ממשלה אחרים, אנחנו תמיד נהיה באותו צד של המטבע, לא אחד מול השני

רונן צור:  אני מקווה מאוד שבזמן הקרוב אני אוכל לתת תשובות לכל הסוגיות שעלו כאן, בראש ובראשונה עוה"ד רביבו, גם לגבי הנושא של ביזור סמכויות

רונן צור:  תודה רבה

יעקב אשר: תודה רבה

יעקב אשר:       חסרים לי קצת ראשי מועצות ערביות, אני תיכף אתן לך לדבר

יעקב אשר:  רציתי גם לומר מילה בעניין שדיבר עליו מקודם חיים, שצריך לקדם את התכניות שהיו במגזר הערבי

יעקב אשר:  אנחנו בעד המשך הקידום שלהן

יעקב אשר:  אגב, אנחנו גם בקדנציה הזאת – ואני אומר את זה ביחד, לא אחד על חשבון השני – גם מקווים שתהיה לנו תכנית חומש, ויש בהסכמים הקואליציוניים תכנית חומש גם למגזר החרדי ולערים החרדיות

יעקב אשר:  אני חושב שהדבר הזה הוא נכון ולו מסיבה אחת, לא בגלל העדפות כאלה ואחרות, אלא בגלל שאני תמיד אומר שיש קריטריונים שצריך תמיד לתפור לפי המידות, ויש דרך איך לעשות את הדברים הללו, יש ייחודיות במרקמים עירוניים מסוימים, בציבורים מסוימים, חלק בגלל לאום, חלק בגלל תרבות, חלק בגלל דת, כל מיני דברים שיש להם בסוף השלכות

יעקב אשר:       אני שמח שהגיע עכשיו ראש מועצה מקומית כסרא סמיע, אני אתן לך רשות דיבור ולאחר מכן חבר כנסת, אחד אחד כמו שעשינו

יוסף עטאונה: הלכתי לוועדת החינוך

יאסר חוג'יראת: שלום, צהרים טובים, אני ראש מועצה מקומית כסרא סמיע

יעקב אשר: יש כאן עוד ראשי מועצות מקומיות, נכון? אז נגיע אליכם בעזרת השם

יאסר חוג'יראת: לפני כמה דקות הייתי בוועדת הכספים בנושא אחר

יאסר חוג'יראת:  אני שמח להיות כאן בוועדת הפנים

יאסר חוג'יראת:  אני אתמקד במגזר הדרוזי והצ'רקסי

יאסר חוג'יראת:  כולם יודעים על החלטת ממשלה 716, ולפני הישיבה הקודמת היתה ישיבה בוועדת הכספים על תקציב המשכי

יאסר חוג'יראת:  משום מה המגזר הדרוזי והצ'רקסי נמחק, אין לו זכר ואין לו מקום

יאסר חוג'יראת:  הבעיה היחידה היא תכנית חומש, כמו שכבודו הזכיר ודיבר עליו, אבל צריך לדעת איך להתמודד ב-2023

יאסר חוג'יראת:  אני יכול להגיד בפורום הזה, שלצערי הרב ברוב הרשויות הדרוזיות והצ'רקסיות לא יכולים לבנות תקציב 2023

יאסר חוג'יראת:  רונן, אתה שומע?     

יעקב אשר: מה היה ב-22'?     

יאסר חוג'יראת: ב-22' היתה תכנית חומש מ-21' עד 23' כולל

יאסר חוג'יראת:  ב-21'-22' התקציב היה ואושר וקיבלנו, ומתוך החלטת ממשלה 716, 540 מיליון שקל שאמורים להגיע במסגרת 2023, עד היום שקל אחד לא ראינו ולא נראה

יעקב אשר: עוד לא אושר תקציב 23'

יאסר חוג'יראת: אז צריך לזכור ולהזכיר, שהתקציב הזה מתוך החלטה

יעקב אשר: אנחנו עוד לפני דיוני התקציב, אבל זה בסדר גמור

יאסר חוג'יראת: זה אחד הדברים החשובים, אני יכול להסתפק בנושא הזה

יעקב אשר: חבר הכנסת יוסף עטאונה

יוסף עטאונה: תודה רבה, כבוד היושב-ראש

יוסף עטאונה:  גם כבוגר השלטון המקומי ומי ששימש מנהל אגף חינוך 24 שנים במועצה מקומית אורה בדרום, אתמול הייתי בסיור שאני גם מתכוון להמשיך אותו

יוסף עטאונה:  נפגשתי עם ראשי רשויות בדרום

יוסף עטאונה:  הייתי במועצה מקומית כסיפה ואחר כך נפגשתי עם ראש מועצת ערערה בנגב, ובתכנית שלי גם להמשיך להיפגש עם כל ראשי הרשויות הבדואיות בדרום כדי ללמוד את המציאות הקשה שם, וגם כדי להביא את המצוקה שלהם לשולחן הוועדה החשובה הזו

יעקב אשר: מצוין

יוסף עטאונה: אכן בסיור שערכתי, ואני גם אדבר אתך על זה בהמשך ואנחנו נקיים דיון מאוד מעמיק וחשוב ורציני בעניין, אני רוצה להזכיר לכולם שגם כשמדברים על שלטון מקומי בכלל ועל רשויות מקומיות, הרשויות הערביות במיוחד בנגב ובכלל בארץ הן הכי חלשות וכל הרשויות המקומיות בנגב הן באשכול סוציו-אקונומי 1, שזה הכי חלש חברתית וכלכלית

יוסף עטאונה:  אין כמעט הכנסה במועצות האלה, וגם כשמבקשים את הגבייה, אכן בשנים האחרונות יש גבייה והיא משמעותית שעוברת את הממוצע הארצי בגבייה, אבל גם בגלל המצב הסוציו-אקונומי הנמוך של האוכלוסייה עצמה, הכסף, הגבייה והסכומים לא מספקים

יוסף עטאונה:       לכן אתן רק ראשי פרקים לדיון בהמשך: על כל הנושא של ההכנסות וחלוקת ההכנסה מארנונה צריך לחזור ולקיים דיון על העניין מחדש

יוסף עטאונה:  כל הנושא של מענקי האיזון וסגירת הפערים דרך משרד הפנים, כל ההתניות שקיימות, לפחות לגבי אשכול 1, צריך לבטל אותן

יוסף עטאונה:  אני מברך על הרוח שאתה מביא גם לוועדה הזו

יוסף עטאונה:  יחד אתך אנחנו נביא את הנושאים ונדון בהם לעומק

יוסף עטאונה:  תודה

יעקב אשר: בעזרת השם

יעקב אשר:  רונן, אפשר לשבח אותך בפניך? יושב כאן מנכ"ל חדש במשרד הפנים, מחכה לו הרבה עבודה

יעקב אשר:  הוא יושב ושומע את כולם, לא בא רק כדי לדבר, הפוך

יוסף עטאונה: ברשותך, אנחנו גם מאחלים לך בהצלחה

יעקב אשר: אני רוצה לברך אותו ולברך גם את האיש שבחר בו, מבחינתי שר הפנים הרב דרעי

יעקב אשר:  אני מאוד מקווה, אני חושב שאני יכול לומר את זה גם כאן על השולחן, אני מאוד מקווה שהשר דרעי יוכל להמשיך או לחזור לתפקידו כשר הפנים, גם אם יהיה מילוי מקום קצר כזה או אחר, כי אני חושב שהיציבות הזאת נכונה לשלטון המקומי

יעקב אשר:  הכוח שיש לו, היכולות שיש לו והידע שהוא מכיר, לפחות בשם עצמי בוודאי יכול להגיד

יעקב אשר:  אני בטוח שיש הרבה שיצטרפו אתי לעניין הזה

יעקב אשר:       חיים רוקח, ראש מועצה אזורית גולן

חיים דרוקמן: אדוני היושב-ראש, תודה רבה בכלל על הפגישה הזאת

חיים דרוקמן:  אני ארבע שנים בתפקיד ופעם ראשונה שאני יושב בוועדת הפנים ומדברים על הרשויות המקומיות בצורה הזאת

חיים דרוקמן:  בהצלחה לרונן, הצלחתך היא הצלחתנו וכולנו מברכים

חיים דרוקמן:       דיברו על רוב הנושאים, אבל אני אומר בקצרה שאני לא מצליח להבין לדוגמה, איך מענק איזון שלי, שלפני שלוש שנים עמד על 87% הגיע ל-70%, אין לי מושג, ואני גדלתי בכמות התושבים, שלא לדבר על כמות המטיילים שגדלה בערך לארבעה מיליון מטיילים, ואני מפנה את האשפה שלהם על חשבוני ואני משלם למדינת ישראל על ההטמנה של האשפה של עם ישראל, וזה גם נופל עלי ועל התושבים שלי

חיים דרוקמן:       דיברו כאן על מצ'ינג

חיים דרוקמן:  לפני שנה קיבלתי הודעה משמחת, זכיתי באיזה קול קורא בחמישה מגרשי שחבק, מגרש ספורט שאני יכול לשים ביישובים

חיים דרוקמן:  מאוד שמחתי, רק התברר לי שעל כל אחד אני צריך לשים מצ'ינג של חצי מיליון שקל

חיים דרוקמן:  אז בסופו של דבר לא קם אפילו מגרש שחבק אחד, כי אין לי את האפשרות לשים שני מיליון שקל בשום צורה שהיא

חיים דרוקמן:  אני לא מצליח להבין בכלל, איך הם רוצים שאנחנו נעבוד

יעקב אשר: כדאי לא לחזור על דברים, כדי שנוכל להגיע לסיום

חיים דרוקמן: בוודאי אדוני

חיים דרוקמן:  אני אמשיך, אני יודע שזה לא משרד התחבורה, אבל מצב הכבישים שלנו – שיקום תשתיות זה אלף-בית שגם אתם כאן בוועדת הפנים צריכים לדבר בעיקר בתוך היישובים

חיים דרוקמן:       אחרון חביב, הגולן משתרע על מיליון ו-200 דונם, בכל רמת הגולן כל מועצה אזורית גולן אין מגרש כדורגל אחד - אחד מגיע לנו? לילדים שלנו גם מגיע? אז אני שואל שאלה פשוטה, שוב פעם, אם נדבר על מצ'ינג, לא יהיה גם מגרש כדורגל

חיים דרוקמן:  מה שאני מבקש באמת, תחשבו גם על הפריפריה הרחוקה רחוקה רחוקה, ותראו איך אתם עוזרים

יעקב אשר: תודה רבה

יעקב אשר:       חיים מנדל שקד, ראש מועצה מקומית הר אדר, בקצרה

חיים מנדל שקד: תודה רבה

חיים מנדל שקד:  אדוני היושב-ראש ומנכ"ל משרד הפנים, בהצלחה, ההצלחה שלך היא ההצלחה של כולנו

חיים מנדל שקד:  אני רק רוצה לזעוק את זעקתן של הרשויות המקומיות שהן בסוציו גבוה והן מה שנקרא תושבים עשירים ומועצה ענייה, או תושבים אמידים ומועצה ענייה

חיים מנדל שקד:  אמנם רק ארבע שנים מדברים על זה שיהיה מדד חוסן יישובי, אבל לא קרה עם זה כלום

יעקב אשר: היועץ המשפטי לפני שהלך, אמר לי שאחת הישיבות הקרובות יהיו בעניין

חיים מנדל שקד: מה שחשוב זה הדחיפות

חיים מנדל שקד:  אדוני היושב-ראש, מה שחשוב לי להדגיש זה הדחיפות של הטיפול בנושא

חיים מנדל שקד:  היום יש מצב שבו משרות סטטוטוריות, שהחוק מחייב אותי למנות, אין להן תקציב

חיים מנדל שקד:  קרן הפיתוח ריקה, כי אין היטל השבחה, אין בנייה חדשה אצלי

חיים מנדל שקד:  קרן הפיתוח היא ריקה, אפס, אתה לא יכול להחזיק את התשתיות, בעיות בטיחות, מתקני משחקים, אתה לא יכול

חיים מנדל שקד:  עם המעט שמשרד הפנים מקצה לנו בשנה למענק פיתוח של כמה מאות אלפי שקלים בודדים, אתה לא מצליח לעשות שום דבר

חיים מנדל שקד:  יש היום מצב שאני סוגר מגרשי משחקים, סוגר מגרשי ספורט

יעקב אשר: החבר'ה רוצים שתשמע אותם, שלא יהיה קיפוח

רונן צור: לא יהיה

חיים מנדל שקד: נכון להיום חייבים לבדוק רשות, רשות ולראות מה הבעיה ואיך אפשר לפתור אותה כדי שתוכל להחזיק את הראש

יעקב אשר: הוא הביא דוגמה, הוא נמצא מעבר לקו הירוק, אין לו כמעט בנייה

חיים מנדל שקד: אין בנייה, אין היטל השבחה

יעקב אשר: אין לו היטל השבחה, אין לו תקציבי פיתוח

חיים מנדל שקד: ואין לך כלום לתשתיות

יעקב אשר: הבנתי אותך

יעקב אשר:       אחרון חביב אייל שמואלי, ראש מועצת כפר ורדים, רוצה לדבר?     

איציק שמולי: אני מתחבר לדברים, אנחנו באותה סיטואציה

יעקב אשר: יופי, אני מודה לך על כך

יעקב אשר:  יש פה עוד ראש מועצה?     

מלי טופצ'יאשוילי: אני חושבת שחשוב מאוד שישמעו את ארגוני החברה האזרחית, אני פה לייצג אותם

יעקב אשר: נכון

מלי טופצ'יאשוילי: כבוד היושב-ראש, ברכות, מנכ"ל משרד הפנים, ברכות על המינוי, אנחנו מקווים מאוד לעבוד בשיתוף פעולה

מלי טופצ'יאשוילי:  אני מנהלת מחלקת מדיניות מטעם התנועה הישראלית, אנחנו מייצגים את ארגוני החברה האזרחית ואנחנו פועלים לחיזוק התושבים במרחב המוניציפלי

מלי טופצ'יאשוילי:       אני רוצה להתחבר לדברים שאמרו פה חלק מחברי הכנסת בנושא של החלטה 675 בנושא ביזור סמכויות

מלי טופצ'יאשוילי:  אני רוצה להזכיר שבאפריל השנה הוגשו המלצות הוועדה הבין-משרדית, אנחנו גם היינו חלק מההמלצות האלה לביזור הסמכויות

מלי טופצ'יאשוילי:  הוועדה המליצה להעביר סמכויות מ-15 משרדי ממשלה שונים אל הרשויות המקומיות

מלי טופצ'יאשוילי:       אנחנו חושבים שהדבר הזה, במיוחד לאחר משבר הקורונה, אנחנו ראינו כמה לרשויות המקומיות יש מקום מאוד מאוד משמעותי ביכולת לנהל את הדברים בצורה הרבה יותר מטיבה מהשלטון המרכזי

מלי טופצ'יאשוילי:  אני חושבת שאין עוררין על זה, שצריכות לעבור סמכויות, ואנחנו באמת חושבים שהמלצות הוועדה מאוד מאוד חשובות, ואנחנו מקווים שזה יעלה לדיון פה בוועדה שלנו

יעקב אשר: אהבתי כשאמרת "הוועדה שלנו"

מלי טופצ'יאשוילי: מבחינתי זו גם הוועדה שלי

יעקב אשר: בסדר גמור, זה שיתוף ציבור

מלי טופצ'יאשוילי: לגמרי, אנחנו ביחד

מלי טופצ'יאשוילי:  אני חושבת שגם תהיה לזה השפעה חיובית בהפחתת המתחים והשסעים בין המגזרים השונים בחברה הישראלית, שלהם העדפות שונות לגבי ניהול החיים האזרחיים, דבר שאני חושבת שהיום הוא דבר מאוד מאוד חשוב

מלי טופצ'יאשוילי:  החברה הישראלית היא שסועה

מלי טופצ'יאשוילי:  אני חושבת שהרשויות המקומיות הן מקום שאפשר לאחד בין הקרעים

מלי טופצ'יאשוילי:       אנחנו ערכנו סקר, שגם פרסם השלטון המקומי, שבדק מה מעניין את התושבים, מה הם רוצים

מלי טופצ'יאשוילי:  ראינו שרוב מובהק של הציבור תומך במתן סמכויות נוספות לרשויות

מלי טופצ'יאשוילי:  זה משהו שגם בא מהאזרחים

מלי טופצ'יאשוילי:       אני רוצה לציין דבר אחרון שלא פחות חשוב מכל הדברים שציינתי עד עכשיו, שלא רק ביזור סמכויות הוא נושא מרכזי בהמלצות הוועדה ובהחלטת הממשלה, גם הנושא של מנגנוני בקרה ומנגנונים דמוקרטיים, שמאוד מאוד חשוב להכניס אותם בהמלצות האלה

מלי טופצ'יאשוילי:  ההחלטה קבעה שהסמכויות יבוזרו בצורה הדרגתית, כלומר ככל שעירייה או רשות תראה שהיא פועלת בצורה של מנהל תקין, כך יבוזרו אליה יותר סמכויות; זה מאוד מאוד חשוב, גם כדי למנוע שחיתות

מלי טופצ'יאשוילי:  היום פקודת העיריות בסעיף 232 אומרת מה היא רשות איתנה

מלי טופצ'יאשוילי:  גם ציינו קודם, שרשות איתנה נמדדת היום במונחים פיננסיים

יעקב אשר: לא, גם ניהול תקין

מלי טופצ'יאשוילי: גם ניהול תקין, אבל לא מספיק

מלי טופצ'יאשוילי:  אנחנו רוצים להכניס עוד דברים, גם דברים שקשורים לחברי המועצה ולגמול שלהם, גם דברים שקשורים לעצמאות של שומרי הסף, גם דברים שקשורים לשקיפות

מלי טופצ'יאשוילי:  המנגנונים האלה צריכים להיכנס גם כן, זה מאוד מאוד חשוב

מלי טופצ'יאשוילי:  תודה רבה לכם

יעקב אשר: תודה רבה

יעקב אשר:       משרדי ממשלה, נמצא כאן מר אליעזר רוזנבאום, משנה למנכ"ל המשרד לביטחון לאומי

יעקב אשר:  אני אומר עוד פעם, זאת אחת הישיבות האחרונות שאני מדבר על הנושאים הללו – לדבר אני יכול, אני מפרגן לוועדה החדשה שתקום, אבל ראית שזה דבר שמאוד הציק

אליעזר רונן: אני אדייק, כי אני חושב שהנתונים לא מדויקים

יעקב אשר: השיטור העירוני לא התקדם מאז - - -?     

אליעזר רונן: התקדם, התקדם מאוד

אליעזר רונן:  ברשותך וברשות כל ראשי הרשויות וחברי הכנסת, פרויקט שיטור עירוני הוא פרויקט דגל של המשרד לביטחון לאומי

אליעזר רונן:  היום יש לנו 80 יחידות מבצעיות, מתוכן שש יחידות במועצות אזוריות, פיילוט מוצלח מאוד שהתחלנו

אליעזר רונן:  אנחנו כמובן ב-2024-2023 נרחיב במועצות האזוריות האחרות, ויש לנו עוד תשע יחידות שהן בשלבי הקמה בחברה הערבית, סך הכול נעמוד על 89 יחידות, שזאת בהחלט התקדמות משמעותית

אליעזר רונן:  מבחינת תקן מצבה, אצל ראש העיר רמת גן חוסר קטן מאוד גם של פקחים, אבל יש ניידות עובדים

יעקב אשר: המדינה מבינה את הצורך האקוטי בעניין הזה

אליעזר רונן: נכון, ואנחנו מתכננים להרחיב ב-2023 בעוד 20 יחידות

יעקב אשר: השאלה במסגרת התכניות הגדולות של עיבוי המשטרה, גם השיטור העירוני הוא חלק מהעניין

אליעזר רונן: כן כן, גם השיטור העירוני, גם השיטור המועצתי

אליעזר רונן:  יש ביקוש ואנחנו נפעל כדי להרחיב את הדבר הזה

אליעזר רונן:       יש עוד דבר אחד שאנחנו גם מקדמים אותו, וזה הנושא של מוקדים רואים ומצלמות, גם בעיר בני ברק אנחנו פועלים וגם ברשויות אחרות

אליעזר רונן:  אני חושב שזה פרויקט מוצלח, כולל בחברה הערבית

אליעזר רונן:  תזכרו שבחברה הערבית יהיו לנו 21 יחידות שיטור עירוני, מה שלא היה, וגם מערך מצלמות ומוקדים רואים

אליעזר רונן:  אנחנו נקדם את זה

יעקב אשר: תודה רבה

יעקב אשר:       המשרד להגנת הסביבה

שרון פלוטינצקי: שלום לכולם, ברכות לרונן פרץ על המינוי

שרון פלוטינצקי:  אני מנהל אגף שלטון מקומי במשרד להגנת הסביבה

שרון פלוטינצקי:  אני עובד בשיתוף פעולה הדוק עם הצוותים של משרד הפנים גם בנושא של יצירת תקינה, שתאפשר קליטת כוח אדם איכותי ברשויות, וגם בנושא של אותו מדד לדירוג הרשויות, בהחלט דירוג למ"ס עושה עוול לרשויות מסוימות, ואנחנו צריכים לתקן את הדבר הזה, ואכן אנחנו עובדים בשיתוף פעולה עם הצוותים של משרד הפנים גם בנושא של האזוריות

שרון פלוטינצקי:       אני רוצה לצטט מדבריה של השרה סילמן, כשהיא נכנסה לתפקיד

שרון פלוטינצקי:  היא אמרה: בכוונתי לפעול לשיפור מנגנוני העבודה של המשרד, תוך הידברות עם השלטון המקומי, ולא רק בתחום הפסולת

שרון פלוטינצקי:  הרשויות הן הכוח בשטח, הן נמצאות בממשק השוטף והיום יומי מול התושבים והסביבה המקיפה אותן ומשפיעה על איכות חיינו

שרון פלוטינצקי:  לכן חשוב שלמשרד להגנת הסביבה יהיו כלים אפקטיביים לעבוד עם הרשויות המקומיות לשיפור מצב הסביבה עבור התושבים

שרון פלוטינצקי:       אנחנו נפעל לפי רוח הדברים האלה

שרון פלוטינצקי:  אנחנו פעלנו בעבר ואנחנו נחזק את הקשר עם השלטון המקומי, כדי להתייחס בדיוק לאותו סוגיות שעלו פה

יעקב אשר: אבל זה גם הובלה של דברים שאנחנו  מצפים להם

יעקב אשר:  באמת מגיעה שרה חדשה עם מרץ, אנחנו מכירים את המרץ שלה

יעקב אשר:  היא דווקא לא ממרצ, אבל יש לה הרבה מרץ

יעקב אשר:  אני חושב שכאשר שמים נושאים על סדר היום, במיוחד של הגנת הסביבה, צריך גם לתת את הטיפול הנכון בהם, ולא רק לצאת ידי חובה במשהו אחד קטן שעושים בשביל איכות הסביבה ובזה זה נגמר

יעקב אשר:  עלה פה הנושא של היטל הטמנה, ועלה פה הנושא של יחידות הקצה של מפעלים, של מחזור, שלא מקבלים את העידוד שהם צריכים

יעקב אשר:  תהיה לנו הרבה עבודה ביחד

שרון פלוטינצקי: בהחלט

יעקב אשר: תודה רבה

יעקב אשר:       יש עוד מישהו ממשרדי הממשלה שרוצה להגיב או לומר משהו? אני מבין שלא, אז גברתי מנהלת הוועדה תודה רבה ואחרונת חברי הכנסת שהצליחה להחזיק מעמד עד עכשיו

ורוניקה רוזנברג: אני אשמח אם תינתן לי זכות דיבור קצרה

ורוניקה רוזנברג:  אני עו"ד, מנכ"לית חברות הניקיון בישראל

ורוניקה רוזנברג:  קודם כל ברכות ליושב-ראש ולמנכ"ל

ורוניקה רוזנברג:  אני הגעתי היום כדי לדבר על סוגיה מושתקת, שנוח לעצום כלפיה עיניים

ורוניקה רוזנברג:  אצל כל ראשי הערים אנחנו יודעים שמנקים את השטחים הציבוריים על ידי עובדים זרים

ורוניקה רוזנברג:  רוב הישראלים לא מעוניינים לעסוק בעבודת הניקיון, בטח לא לטאטא את הרחובות, ומוצאים גם אלטרנטיביות

ורוניקה רוזנברג:       הממשלה הקודמת הטילה מצור על ענף הניקיון, והממשלה הנכנסת, לצערנו, ללא כל היגיון, החליטה לאמץ את המצור ולהמשיכו

ורוניקה רוזנברג:  הכוונה היא, השרה היוצאת שקד פרסמה ביוני 22' נוהל תיחום גיאוגרפי למסתננים ולמבקשי מקלט, שמונע את המשך העסקתם של העובדים האלה ב-17 ערים מגדרה עד חדרה בענף הניקיון, בעוד שבענפים אחרים, כמו בסיעוד המוסדי, החקלאות, המלונאות והמסעדנים, אותם עובדים ממשיכים לעבוד

ורוניקה רוזנברג:  הנוהל הזה עתיד להיכנס לתוקף ב-26 לפברואר 23'

ורוניקה רוזנברג:       אין סיבה שענף הניקיון יופלה לרעה לעומת ענפים אחרים, כשמחסור כוח האדם בענף הניקיון זועק לשמים

ורוניקה רוזנברג:  אנחנו במצב של 42,000 עובדי ניקיון – עוד דקה ברשותך, אני ממש מסיימת

ורוניקה רוזנברג:       משבר הקורונה עוד מספיק טרי, כדי שנזכור מה היא ההשלכה של סביבה מזוהמת

ורוניקה רוזנברג:  זו היא קריאה אחרונה לפני התרסקות

ורוניקה רוזנברג:  אולי אתם לא שמים לב שנקי, אבל לצערי הרב, אני מבטיחה לכם שתשימו לב כשיהיה מזוהם

ורוניקה רוזנברג:  תודה רבה

יעקב אשר: תודה רבה

יעקב אשר:  אם את יכולה בעניין הזה להוציא מכתב, כי אני לא כל כך ער לנקודה הזאת, וכמובן גם למשרדים הרלוונטיים

ורוניקה רוזנברג: אוקי, מאה אחוז

יעקב אשר: אדוני מנכ"ל משרד הפנים, אנחנו מאחלים לך בהצלחה רבה, הצלחתך באמת הצלחתנו

יעקב אשר:  תודה רבה וכל הכבוד על הקשב, על הרצון ללמוד, ובעזרת השם נעבוד ביחד, נעשה ונצליח

יעקב אשר:  תודה רבה לכולם, וכמובן לצוות הוועדה

יעקב אשר:  הישיבה נעולה